:: Articles :: নাহজুল বালাগায় : হযরত আলী (আ.) এর দৃষ্টিতে বন্ধুত্ব\nনাহজুল বালাগায় : হযরত আলী (আ.) এর দৃষ্টিতে বন্ধুত্ব\nজানতে চায়। এ বিষয়ে বিশেষজ্ঞগণ এমনকি মনোবিজ্ঞানীগণও তাদেঁর দৃষ্টিভঙ্গি ব্যক্ত করেছেন। সেইসব দৃষ্টিভঙ্গি বা মতামত বেশ মূল্যবান ও সমৃদ্ধ বৈ কি। আমরা জানি নাহজুল বালাগার স্থপতি গভীর মনোসমীক্ষক ইমাম আলী (আ) এর চিন্তাভাবনাগুলো কালোত্তীর্ণ মহিমায় উজ্জ্বল। তিনি এই বন্ধুত্ব সম্পর্কেও মূল্যবান দৃষ্টিভঙ্গি ব্যক্ত করেছেন নাহজুল বালাগায়। তাঁর সেই দৃষ্টিভঙ্গিগুলো নিয়ে আমরা কথা বলার চেষ্টা করবো আজকের পর্বে।\nআজকাল সামাজিক সম্পর্কের ক্ষেত্রে বন্ধুত্বের গুরুত্ব এবং তার প্রভাব বেশ স্পষ্ট। যাদের উপযুক্ত বন্ধু রয়েছে তারা কক্ষণো সাথীহীন সহযোগীহীন থাকে না। প্রকৃতপক্ষে তারা যথাযথ জীবনযাপনের জন্যে শক্তিশালী পৃষ্ঠপোষকতা পায়। ইমাম আলী (আ) প্রকৃত বন্ধুদের গুরুত্ব সম্পর্কে বলেছেনঃ বন্ধুরা হলো দুনিয়া এবং আখেরাতের সঞ্চয়। তাই স্বাভাবিকভাবেই মূল্যবান এই সম্পদ অর্জনের জন্যে উচিত হলো বন্ধুত্বের রীতিনীতি সম্পর্কে অবহিত হওয়া।\nবন্ধু পাবার রহস্য পলায়নপর অন্তরগুলোকে বশীভূত করার মধ্যে লুকিয়ে আছে। মানুষের অন্তর সাধারণত পলায়নপর,যখন কেউ সেইসব অন্তরের সাথে বন্ধুত্বের বন্ধনে আবদ্ধ হয়,তখন তারা বশীভূত হয়ে যায়। কিন্তু কোন্ সেই শক্তি বলে অন্তর বশ মানে? ইমাম আলী (আ) সে বিষয়টি সম্পর্কে বলেছেনঃ বন্ধুত্বের মূল হাতিয়ার হলো প্রফুল্লতা। তিনি মানুষকে একটি বৃক্ষের সাথে তুলনা করে বলেছেন যে বৃক্ষের দেহটি ভীষণ শক্ত ও কঠিন তার পাতা-পল্লব শাখা-প্রশাখা কম থাকে,আর যে বৃক্ষের দেহটি নরম কোমল তার পাতাপল্লব বেশি হয়। মানব বৃক্ষের ব্যাপারেও এ সত্যটি প্রযোজ্য। যে মানুষের অন্তরটা হবে নরম এবং প্রশান্ত তার বন্ধু-বান্ধব বেশি হবে। বদমেজাজি এবং রাগী মানুষ তার বন্ধুদের হারায়।\nবন্ধুত্ব নষ্ট হবার কারণ এবং পারস্পরিক বন্ধুত্ব রক্ষা করার উপায়গুলোও তিনি বর্ণনা করেছেন।আলী (আ) আমাদের মাঝে প্রচলিত হালকা রঙ্গ-রসিকতা বা ঠাট্টা-মস্করার পরিণতি সম্পর্কে ইঙ্গিত দিয়ে বলেছেন-দুঃখজনকভাবে ঠাট্টা-মস্করা বন্ধুত্বের সম্পর্ক ছিন্ন হবার কারণ হয়ে দাঁড়ায়। তিনি বলেছেনঃ মুমিন ব্যক্তি যদি এমন কাজ করে বসে যাতে তার ভাই লজ্জা পায় অথবা রাগান্বিত হয় তাহলে তা বিচ্ছিন্নতার কারণ হয়ে দাঁড়ায়। হিংসা-বিদ্বেষও এমন একটি রোগ যা কেবল আত্মাকেই পেরেশান করে না বরং শরীরকেও অসুস্থ করে তোলে এবং অন্যদের সাথে সম্পর্কের ক্ষেত্রেও বিঘ্ন সৃষ্টি করে। ইমামের ভাষায়-বন্ধুর হিংসা সেই বন্ধুত্বের ভিত্তিহীনতারই প্রমাণ।\nআলী (আ) বলেছেন, বন্ধুত্ব হওয়া উচিত ঈমান ও প্রকৃত ভালোবাসার ভিত্তিতে। জ্ঞানী, প্রজ্ঞাবান এবং সচ্চরিত্রবানদের সাথে বন্ধুত্ব করার ওপর তিনি জোর দিয়েছেন আর বিবেকহীনদের সাথে বন্ধুত্ব করার ব্যাপারে তিনি নিরুৎসাহিত করেছেন। তিনি বলেছেনঃ মূর্খ বা অজ্ঞদের সহচর হয়ো না,কেননা তারা তাদের মন্দ কাজকে সুন্দর বলে তুলে ধরবে এবং তুমিও সেরকম হও-তারা সেটাই আশা করবে।\nসামাজিক জীবনযাপনের জন্যে উৎকৃষ্ট এবং পরিপূর্ণ কিছু দিক-নির্দেশনা দিয়ে ইমাম আলী (আ) তাঁর সন্তান ইমাম হাসান (আ) কে একটি চিঠি লিখেছেন। ঐ চিঠিতে তিনি বলেছেনঃ হে আমার সন্তান! তোমার এবং অন্যদের মাঝে তুলনা করতে শেখো! তারপর যা তোমার নিজের জন্যে পছন্দ করো অন্যদের জন্যেও তা পছন্দ করো! তোমার নিজের জন্যে যা পছন্দ করবে না তা অন্যদের জন্যেও করো না! পূর্ণতার এরকম পর্যায়ে পৌঁছা যদিও বেশ কঠিন ব্যাপার তবুও আমরা যদি সবাই পরস্পরে এ রকম ব্যবহার করি তাহলে একটি পূত পবিত্র সমাজ গড়ে উঠবে।\nপাঠক! বন্ধুত্বের নিয়ম-নীতি সম্পর্কে আমরা যেটুকু আলোচনা করলাম তা খুবই সামান্য। নাহজুল বালাগায় আরো বিস্তারিতভাবে এ সম্পর্কে আলোচিত হয়েছে। আপনারা প্রয়োজনে মূল গ্রন্থটি পড়ে নিতে পারেন। যাই হোক, ইমাম আলী (আ) মানুষের অন্তরকে একটা প্রস্তুত ভূমির সাথে তুলনা করে বলেছেনঃ এই অন্তর-ভূমি প্রত্যেক উদ্ভিদের জন্যেই উপযোগী। প্রশিক্ষণের মাধ্যমে জ্ঞান-ঈমান ও আখলাকের বীজ সেখানে বপন করে মানুষের মাঝে সুপ্ত মেধা ও প্রতিভাকে বিকশিত করা যায়। আলী (আ) তাই বলেছেন নিজেকে এবং নিজ পরিবারকে উত্তম জিনিস শেখাও,তাদেরকে শিষ্টাচার শেখাও! তবে বিষয়টির প্রতি তিনি বিশেষ গুরুত্ব দিয়েছেন তাহলো-একজন প্রশিক্ষক যা কিছু প্রশিক্ষণ দেন সে সবের চর্চা যেন তিনি নিজে করেন। অর্থাৎ প্রশিক্ষকের কথায় এবং কাজে মিল থাকতে হবে। আর তা অর্জিত হবে কেবল আল্লাহকে সবসময় হাজির নাজির জানার মধ্য দিয়ে।\nআলী (আ) আত্মপ্রশিক্ষণের প্রথম পদক্ষেপ হিসেবে জ্ঞানের ভিত্তি ও চিন্তাকে দৃঢ় করার ওপর জোর দিয়েছেন। সেইসাথে নিজেদের ভেতরে আধ্যাত্মিকতার আলো বৃদ্ধি করার পরামর্শ দিয়েছেন তিনি। আধ্যাত্মিকতার আলোয় সিক্ত জ্ঞান ও বিবেক যদি সঠিকভাবে কাজে লাগানো যায় তাহলে কামনা-বাসনার ওপর নিয়ন্ত্রণ প্রতিষ্ঠা করা যায়। তিনি বলেছেন-জ্ঞানের সাহায্যে সঠিক পথ অনুসন্ধান করো এবং কুপ্রবৃত্তির বিরোধিতা করো তাহলেই সফলকাম হবে।\nযারা প্রশিক্ষিত তারা সত্যকে উপলব্ধি করতে শেখে এবং নিজের ভুল-ত্রুটি সম্পর্কে আত্মসচেতন। তারা সমাজের পঙ্কিল পরিস্থিতিতে আটকে পড়ে না। স্বেচ্ছাচারী মনের বন্ধন থেকে তারা মুক্তি পায়। আর যারা প্রশিক্ষিত নয় তারা অন্য কারো সঠিক দিক-নির্দেশনাও গ্রহণ করতে রাজি নয়। তারা আত্ম-অহঙ্কারের দম্ভে বিভোর থাকে। আলী (আ) তাই বলেছেনঃ সবচেয়ে বড়ো মূর্খতা হলো আত্ম-অসচেতনতা।\nঅন্যত্র তিনি বলেছেন, সবচেয়ে বড়ো আধ্যাত্মিকতা হলো নিজেকে চেনা। তিনি তাঁর সন্তান ইমাম হাসান (আ) কে বলেছেন, এই বিশ্বটা হলো মানুষের জণ্যে প্রশিক্ষণের বিদ্যালয়। তার জানা উচিত তাকে সৃষ্টি করা হয়েছে অন্য পৃথিবীর জন্যে,তাই নিজের মর্যাদা সম্পর্কে জানা উচিত। তিনি বলেছেন-যে নিজের মূল্য নিজেই বুঝলো না,সে ধ্বংসোন্মুখ।(রেডিও তেহরান)


ভিড় নেই ঈদবাজারে | Pressreport24 ভিড় নেই ঈদবাজারে | Pressreport24\nবুধবার, ২৭ মে ২০২০, ০২:১৬ পূর্বাহ্ন\nভিড় নেই ঈদবাজারে\nঈদের মাত্র এক সপ্তাহ আগেও জমে উঠেনি রাজধানীর বিপণীবিতানগুলো, ক্রেতা খরায় ভুগছেন বিক্রেতারা।\nক্রেতা সমাগম না হওয়ার জন্য ‘বৈরী আবহাওয়া, বন্যা আর দ্রব্যমূল্যের ঊর্ধ্বগতিকে’ দুষছেন তারা।\nশুক্রবার রাজধানীর কয়েকটি বিপণীবিতান ঘুরে শুধুমাত্র ‘অভিজাত বিপণীবিতান’ হিসেবে পরিচিত পান্থপথের বসুন্ধরা সিটি শপিং কমপ্লেক্সে কিছুটা ভিড় দেখতে পান এ প্রতিবেদক।\nএদিন ‘আশানুরুপ’ ক্রেতা পাননি গাউছিয়া, চাঁদনি চক আর নিউমার্কেটের বিক্রেতারা। তবে দুপুরের পর থেকে নিউমার্কেট আর গাউছিয়ার ফুটপাতগুলোতে বেশ ভিড় দেখা যায়।\nনিউমার্কেটের ফুটপাতের অস্থায়ী এক দোকান মালিক সোহরাব হোসেন বলেন, সকালের দিকে বেচা-কেনা কম হলেও বিকাল থেকে তা বেড়েছে।\nগাউছিয়ার নূর ম্যানশনের পোশাকের ব্র্যান্ড ‘জ্যোতি’র ব্যবস্থাপক আব্দুস সালাম বিডিনিউজ টোয়েন্টিফোর ডটকমকে বলেন, “কেনা-বেচা একদমই নেই। নরমালি শুক্রবারে যেরকম ক্রেতা থাকে, তার চেয়েও কম ক্রেতা আসছে।”\nরাজধানীতে নিয়মিত বৃষ্টির পাশাপাশি দেশজুড়ে বন্যার প্রভাবে বিক্রি কমেছে বলে ধারণা সালামের।\n“ঢাকায় যারা আছেন, তারা হয়তো বন্যায় ক্ষতিগ্রস্ত হননি। কিন্তু গ্রামে তো তাদের পরিবার ক্ষতিগ্রস্ত হয়েছে। ফলে ক্ষতিগ্রস্ত আত্মীয়দের সহায়তার পাশাপাশি কোরবানির খরচ সামলিয়ে অনেকেই রমরমা কেনাকাটা করতে সক্ষম হবেন না, এটাই স্বাভাবিক।”\nফুটপাতে বিক্রি বেশি হওয়ায় স্থায়ী দোকানগুলোর ক্রেতা কমছে বলে মনে করেন নিউমার্কেটের রয়েল ট্রেডার্সের বিক্রয়কর্মী শাহ আলম।\n“ফুটপাতে গিয়ে দেখেন কেমন ভিড়! আর আমাদের দোকান একেবারে ফাঁকা। দুপুরের পর থেকে কিছু কাস্টমার আসছে, কিন্তু অন্যান্যবারের তুলনায় খুবই খারাপ অবস্থা।”\nএদিন বিকাল থেকে বসুন্ধরা সিটি শপিং কমপ্লেক্সে বেশ ভিড় দেখা গেলেও বিক্রি সে অনুযায়ী কম হয়েছে বলে জানালেন পাঞ্জাবির দোকান শরীফ কালেকশনের মালিক আলী শরীফ।\nবিডিনিউজ টোয়েন্টিফোর ডটকমকে তিনি বলেন, “এখন বিক্রি একেবারেই কম। গত ১৫-২০ দিন ধরে বিক্রি স্বাভাবিক সময়ের চেয়েও কমে গেছে। অন্য ঈদে যা বিক্রি হয়, তার ধারেকাছেও নেই এবার।”\nবন্যার পাশাপাশি দ্রব্যমূল্যের ঊর্ধ্বগতিও এর কারণ বলে মনে করেন তিনি।\n“বাজারে তো আগুন, সবকিছুর দাম বেশি। পাবলিকের পকেটে তো টাকা নাই, ভাল পোশাক কিনবে কেমনে?”\nএবারের ঈদবাজারে ১২০০-১৫০০ টাকার মধ্যে পাঞ্জাবি বেশি বিক্রি হচ্ছে বলে জানান আলী শরীফ।\nবসুন্ধরায় অন্য দোকানগুলোর চেয়ে পোশাকের দোকানগুলোতে ভিড় ছিল বেশি।\nনারীদের পোশাকের ব্র্যান্ড ‘এস্টেসি এক্সপ্রেসের’ শাখা ব্যবস্থাপক আব্দুল আলীম বলেন, “আমাদের সারা বছরই ভালো বিক্রি হয়, এখন ঈদ সামনে রেখে স্বাভাবিকভাবেই বিক্রি একটু বেশি হচ্ছে।”\nঈদের পোশাক হিসেবে নারীদের মধ্যে কামিজের চাহিদা বেশি জানিয়ে তিনি বলেন, তিন হাজার টাকার কামিজ বিক্রি হচ্ছে সবচেয়ে বেশি।\nশুক্রবার ছুটির দিন হওয়ায় ভিড় এমনিতেই বেশি থাকে জানিয়ে বিপণীবিতানটির পুরুষদের পোশাকের ব্র্যান্ড ‘সেলাই ঘরের’ বিক্রয়কর্মী আকাশ বলেন, ঈদ সামনে হওয়ায় তা আরেকটু বেড়েছে। তবে ভিড় যেমন দেখা যাচ্ছে, বিক্রি ততটা জমজমাট না।\nবৃষ্টির পাশাপাশি ব্যস্ততার কারণে এতদিন ঈদের কেনাকাটায় আসেননি বলে জানালেন পান্থপথের এই বিপণীবিতানে আসা ড্যাফোডিল ইন্টারন্যাশনাল ইউনিভার্সিটির ছাত্র মো. সাইফুদ্দিন।\n“গত ঈদে পাঞ্জাবী কিনেছি, এবার সেজন্য প্যান্ট-শার্ট কিনলাম। বন্যা দেখা না দিলে হয়তো আরও কিছু কেনাকাটা করতাম।”


মেষ রাশির লাকি চার্ম 'চাবি' আবার কর্কটের 'গুবরে পোকা'? in bengali\nমেষ রাশির লাকি চার্ম 'চাবি' আবার কর্কটের 'গুবরে পোকা' - আপনার সৌভাগ্যের বাহক কী?\nসফল হতে গেলে পরিশ্রমের যে কোনও বিকল্প নেই, তা আর বলার অপেক্ষা রাখে না। তবুও লক্ষ্যে পৌঁছাতে পরিশ্রমের পাশাপাশি ভাগ্যের (12 weird lucky charms for each zodiac) সঙ্গ পাওয়াটাও জরুরি, না হলে বিফল হাওয়ার আশঙ্কা যে বাড়ে, তা তো বলাই বাহুল্য! তাই তো গুড লাক যাতে সদা আমাদের সঙ্গে থাকে সে চেষ্টা আমরা সবাই কমবেশি করি। জ্যোতিষ শাস্ত্রে এমনটা দাবি করা হয়েছে যে আমাদের আশেপাশে এমন কিছু বস্তু রয়েছে যা রাশি অনুযায়ী যদি সঙ্গে রাখা যায়, তাহলে নাকি খারাপ সময় ধারে কাছেও ঘেঁষতে পারে না। সেই সঙ্গে ভাগ্য বিগড়ে যাওয়ার আশঙ্কাও কমে। চলুন জেনে নেওয়া যাক কোন রাশির জন্য কোন বস্তুটি লাকি চার্ম হিসেবে কাজ করে\nশুনতে আজব লাগলেও একথা ঠিক যে ভাগ্যের তালা খুলতে মেষ রাশির জাতক-জাতিকাদের সঙ্গে সব সময় একটা চাবি রাখা মাস্ট! প্রসঙ্গত, এমনটাও বিশ্বাস করা হয় যে এই লাকি চার্মটি (12 weird lucky charms for each zodiac) সঙ্গে রাখলে এই রাশির জাতক-জাতিকাদের কোনও ধরনের শারীরিক ক্ষতি হওয়ার আশঙ্কা যেমন থাকে না, তেমনি উন্নতির পথে কোনও ধরনের বাধা আসার আশঙ্কাও দূর হয়।\nজ্যোতিষ বিশেষজ্ঞদের মতে এই রাশির জাতক-জাতিকাদের ক্ষেত্রে লাকি চার্ম হল হল ৭ নম্বরটি। এই সংখ্যাটি লেখা কোনও রুমাল বা যে কোনও কিছু সঙ্গে রাখলে দেখবেন উপকার পাবেনই। প্রসঙ্গত, শুধু বৈদিক অ্যাস্ট্রোলজিতে নয়, গ্রিক শাস্ত্রেও ৭ সংখ্যাটির ক্ষমতা সম্পর্কে বেশ কিছু লেখার সন্ধান পাওয়া যায়।\nঅনেক জ্যোতিষ বিশেষজ্ঞই মনে করেন যদি ডাইস বা লুডোর ছক্কা সঙ্গে রাখা যায়, তাহলে নাকি তা মিথুন রাশির জাতক-জাতিকাদের জন্য লাকি চার্মের (12 weird lucky charms for each zodiac) কাজ করে।\nযে জিনিসটি কর্করাশির জাতক-জাতিকাদের ভাগ্য ফেরাতে পারে, সেটি একটা আজব বস্তু! কী সেটা? গোদা বাংলায় যাকে গুবড়ে পোকা বলে, সেই পোকার একটি ছবি যদি সঙ্গে রাখা যায়, তাহলে নাকি বেজায় সুফল মেলে।\nবৈদিক অ্যাস্ট্রোলজি অনুসারে সিংহরাশির অধিকারীদের লাকি চার্ম হল নীলকান্তমণি বা নীলা। এই পাথরটি ধারণ করলে নাকি এই রাশির জাতক-জাতিকাদের ভাগ্য ফিরে যেতে সময় লাগে না। কিন্তু এক্ষেত্রে একটি বিষয় মাথায় রাখা একান্ত প্রয়োজন, তা হল কোনও ধরনের জেমস্টোন বা পাথর ধারণ করার আগে জ্যোতিষ বিশেষজ্ঞদের সঙ্গে একবার আলাপ আলোচনা করে নেওয়াটা একান্ত প্রয়োজন।\nবিশেষজ্ঞদের মতে আমাদের আশেপাশে উপস্থিত পজেটিভ এবং নেগেটিভ শক্তির দ্বারা এই রাশির জাতক-জাতিকারা বেজায় প্রভাবিত হয়ে থাকে। তাই তো খারাপ শক্তির কারণে যাতে কন্যারাশিদের কোনও ক্ষতি না হয়, তা সুনিশ্চিত করতে এদের চোখের সামনে রাখা যায় "ইভিল আই" (12 weird lucky charms for each zodiac) নামক শোপিসটি। আপনি চাইলে লকেট হিসেবেও এটি ধারণ করতে পারেন।\nখারাপ শক্তির প্রভাব কমে গিয়ে জীবনের হারিয়ে যাওয়া ভারসাম্য ফিরে আসুক, সেই সঙ্গে লেজুড় হোক অফুরন্ত আনন্দ এবং সাফল্য, এমনটা যারা চাইছেন, তারা দয়া করে একটা ত্রিভুজ কিনে আনুন। এটি লাকি চার্মের কাজ করবে।\nঘোড়ার খুরের নাল হল এই রাশির জাতক-জাতিকাদের ক্ষেত্রে লাকি চার্ম। এমনটা বিশ্বাস করা হয় যে এই বস্তুটি সঙ্গে রাখলে বা বাড়ির সদর দরজায় ঝুলিয়ে রাখলে বাড়িতে খারাপ শক্তি প্রবেশ করতে পারেনা। সেই সঙ্গে বাড়িতে যদি কোনও নেগেটিভ শক্তির প্রভাব থেকেও থাকে, তা কমতে শুরু করে।\nফেংশুই-এর শোপিস যেসব দোকানে বিক্রি হয়, সেখানে খরগোশের পায়ের মতো দেখতে এক ধরনের শোপিস পাওয়া যায়, যাকে "র‍্যাবিট ফুট" বলে। এই বিশেষ শোপিসটি ধনু রাশিদের (12 weird lucky charms for each zodiac) ক্ষেত্রে বেজায় লাকি।\nচারটি পাতা এক সঙ্গে জুড়ে রয়েছে, এমন একটা পত্রগুচ্ছ যদি জোগাড় করতে পারেন, তাহলে ভাগ্য ফিরতে সময়ই লাগবে না। সেই সঙ্গে রোগ-ব্যাধি তো দূরে পালাবেই, মিলবে আরও অনেক উপকারিতা।\nজ্যোতিষ শাস্ত্রের উপর লেখা একাধিক বই অনুসারে এই রাশির জাতক-জাতিকারা যদি সঙ্গে ঝিঁঝিঁ পোকার ছবি রাখতে পারে, তাহলে নাকি দারুন সব উপকার মেলে। কারণ কুম্ভরাশির জন্য এটি দারুন লাকি, এমনটাই বিশ্বাস বিশেষজ্ঞদের।\nএই রাশির জাতক-জাতিকাদের ক্ষেত্রে লাকি চার্ম হল ড্রিম ক্যাচার (12 weird lucky charms for each zodiac)। কারণ এই জিনিসটি বেড রুমে রাখলে খারাপ শক্তি ধারে কাছে ঘেঁষতে পারে না। ফলে খারাপ সময়ের খপ্পরে পরার আশঙ্কা হ্রাস পায়, সেই সঙ্গে গুড লাক রোজের সঙ্গী হয়ে ওঠে।


মরণোত্তর দেহদান >> অঙ্গীকারে সায় মেলে না পরিবারের | আমাদের সময়.কম – AmaderShomoy.com\nমরণোত্তর দেহদান >> অঙ্গীকারে সায় মেলে না পরিবারের\nপ্রকাশের সময় : May 29 2019 05:08 AM\nআপডেট সময় : May 29 2019 05:08 AM\nডেস্ক রিপোর্ট : আশির দশকের ঘটনা। এগারো মাসের শিশু জেমি আর হয়তো বড়জোর একটা ঘণ্টা বেঁচে থাকতে পারতো তার জন্মগত ত্রুটিপূর্ণ যকৃৎ নিয়ে। তার বাঁচার একমাত্র ক্ষীণ সম্ভাবনা নির্ভর করছিল যদি কোনো সুস্থ শিশুর যকৃৎকোথাও পাওয়া যায়। কিন্তু এতো ছোট শিশুর জন্য কোথাও কোন যকৃত পাওয়া যাচ্ছিল না। ঠিক সে সময়টাতেই হাজার মাইল দূরে ছোট্ট এক শহরে সড়ক দুর্ঘটনায় দশ মাসের শিশু জেসি বেল্লোনকে হাসপাতালে নিয়ে যাওয়া হচ্ছিলো। তীব্র আঘাতের ফলে জেসির মস্তিষ্ক কাজ না করলেও দেহের অন্যান্য অঙ্গপ্রত্যঙ্গগুলো রেস্পিরেটরের সাহায্যে কার্যকর রাখা হয়েছিলো। জেসির বাবা রেডিওতে দিন কয়েক আগেই একটি যকৃতের জন্য জেমির অভিভাবকদের আর্তির কথা শুনেছিলেন। তিনি নিজের মেয়ের অক্ষত যকৃৎটি জেমিকে দান করে তাকে বাঁচানোর চেষ্টা করেন। জেসির রেস্পিরেটর বন্ধ করে দিয়ে তার যকৃৎ সংরক্ষিত করে মিনেসোটায় পাঠানোর ব্যবস্থা করা হয়।\nজেমির বহু প্রতীক্ষিত অস্ত্রোপচার সফল হয়। জেসির যকৃত জেমি ফিস্ককে দান করল এক নতুন জীবন। ধার করা যকৃৎ নিয়ে জেমি পার করেছে জীবনের ২৪ বসন্ত। শুধু জেমি নয় অন্যের দান করা অঙ্গ প্রত্যঙ্গে প্রতিদিন নতুন জীবনে ফিরছে বহু মানুষ। কেউ ফিরে পাচ্ছে চোখের দৃষ্টি। আবার কারও বিকল হয়ে যাওয়া কিডনি নব রূপ পাচ্ছে অন্যের দানে। শুধু জীবন ফিরে পাওয়া নয়, মানবদেহের চিকিৎসার উৎকর্ষে ব্যবহৃত হয় মানুষের দান করা দেহ। যাকে বলা হয় মরনোত্তর দেহদান। সারা পৃথিবীতে মরনোত্তর দেহদানকে একটি মহৎ কাজ হিসেবে দেখা হয়। নিজের অঙ্গ প্রত্যঙ্গ অন্যের দেহে প্রতিস্থাপন এবং মেডিকেল শিক্ষার্থীদের গবেষণার কথা বিবেচনা করেই অনেকে মরনোত্তর দেহদান করে যান। ঢাকা মেডিকেল কলেজে মরনোত্তর দেহদানের জন্য এ পর্যন্ত অঙ্গীকার করেছেন ৬৪ জন। যদিও স্বজন এবং পরিবারের অনীহার কারণে মৃত্যুর পর অনেকের লাশ হাসপাতালে দেয়া হয় না। ঢাকা মেডিকেল কলেজ হাসপাতালের এনাটমি বিভাগের তথ্য অনুযায়ি এ পর্যন্ত মরনোত্তর দেহদান করে যান এমন ৯ জনের দেহ ঢাকা মেডিকেলে দেয়া হয়।\nঅঙ্গীকারপত্রে সাক্ষর করা ব্যক্তিদের তুলনায় সাক্ষর করা ছাড়া মৃতদেহই বেশি আসে এনাটমি বিভাগে। বিশেষ করে বেওয়ারিশ লাশ, আদালত কর্তৃক হস্তান্তরকৃত লাশও এনাটমি বিভাগে দেয়া হয়। এনাটমি বিভাগের স্টাফ মো. আলী হোসেন জানান, গত এক যুগেরও বেশি সময় ধরে ঢাকা মেডিকেল কলেজের এনাটমি বিভাগে চাকরি করছেন তিনি। প্রতিবছর গড়ে ৫ থেকে ৭ জন্য ব্যক্তি রেজিস্ট্রেশন করলেও ওভাবে তাদের লাশ আসে না। তাছাড়া রেজিস্ট্রেশন করা বেশির ভাগ ব্যক্তির বয়স ২৫ থেকে ৩০ এর মধ্যে হয়ে থাকে। অর্থাৎ এই বয়সটাতে মানুষের ভেতরে প্রচণ্ড আবেগ কাজ করে। ফলে আগে পিছে কিছু না ভেবে তারা সিদ্ধান্ত নেন দেহদানের। এছাড়া অনেক বয়স্ক ব্যক্তি তাদের স্ত্রী সন্তানদের সঙ্গে অভিমান করে দেহদানের রেজিস্ট্রেশন করেন। পরবর্তীতে তার মৃত্যুর পরে পরিবারের লোকজন আর ওই লাশ হাসপাতালে পাঠায় না। আমরাও এসব লাশের বিষয়ে আর কোনো খোঁজ খবর করি না। আমাদের এখানে যেমন স্বেচ্ছায় রেজিস্ট্রেশন করার সুযোগ আছে। তেমনি রেজিস্ট্রেশন শেষে কেউ যদি লাশ না দেয় সেটা নিয়ে আমাদের কোনো ওজর আপত্তি থাকে না। তিনি বলেন, মানুষের ধর্মীয় বিশ্বাসের কারণে অনেকে দেহদান করতে উৎসাহী হন না। আবার অনেক সময় দেহদানের অঙ্গিকার করলেও ধর্মীয় কারণে পরিবার থেকেও বাধা দেয়া হয়।\nএনাটমি বিভাগের বিভাগীয় প্রধান প্রফেসর ডা. হুমায়রা নওশাবা বলেন, নির্দিষ্ট কিছু নিয়ম কানুন মেনে মরণোত্তর দেহদানের অঙ্গীকারপত্রে সাক্ষর করতে হয়। মারা যাওয়ার পর ওই ব্যক্তির পরিবার যদি নিজ উদ্যোগে লাশ হস্তান্তর করেন তাহলে আমরা গ্রহণ করি। এসকল মৃতদেহ শুধুমাত্র শিক্ষার্থীদের পড়ালেখার কাজে ব্যবহৃত হয়। ঢাকা বিশ্ববিদ্যালয়ের ইসলামিক স্টাডিজ বিভাগের চেয়ারম্যান অধ্যাপক ড. শফিকুর রহমান বলেন, মেডিকেল কলেজের শিক্ষার্থীদের শিক্ষা বা পড়ালেখার জন্য মরণোত্তর দেহদান ধর্মে বৈধ বলে জানি। মৃতব্যক্তির শরীর এবং কঙ্কাল থেকে তারা যে শিক্ষা গ্রহণ করে এদিক থেকে দেহদান বৈধ। এতে করে পরবর্তী প্রজন্মের জন্য শিক্ষাগ্রহণের ক্ষেত্রে সহায়ক ভুমিকা রাখতে পারে। আগে কিছু বিধি নিষেধ থাকলেও এখনতো একজন ব্যক্তির শরীরের অনেক কিছুই দান করা যায়। বিশেষ করে চক্ষু দান, অঙ্গদান।\nঢাকা বিশ্ববিদ্যালয়ের সমাজবিজ্ঞান বিভাগের চেয়ারম্যান অধ্যাপক নেহাল করিম বলেন, আমাদের দেশে প্রথম দেহদান করেছিলেন, আরজ আলী মাতুব্বর। এরপর দেহদান করেছেন অধ্যাপক আহমেদ শরীফ, ড. নরেন বিশ্বাস প্রমুখ। এদের সকলের দেহদান করার অর্থটা হচ্ছে মৃত্যুর পরেও মানুষের কাজে লাগা। সবচেয়ে বড়কথা মেডিকেলের ছাত্রদের আগে লাশ কিনতে হতো। কিন্তু এখন যদি আমরা আমাদের মৃতদেহগুলো দেই তাহলে ছাত্রদের শিক্ষার ক্ষেত্রে কাজে আসবে।\n২০১৪ সালে বাংলাদেশে মরণোত্তর চক্ষু, অন্যান্য অঙ্গপ্রত্যঙ্গ ও দেহদানের অঙ্গীকার করেছিলেন ২২ জন। মরণোত্তর অঙ্গ ও দেহদান উৎসাহিত করার জন্য ঢাকায় আয়োজিত এক অনুষ্ঠানে তারা এ অঙ্গীকার করেন। দেশে একসঙ্গে এতো মানুষের অঙ্গ ও দেহদানের ঘটনা এটিই প্রথম।\nকবি বেলাল মোহাম্মদ ছিলেন স্বাধীন বাংলা বেতার কেন্দ্রের প্রতিষ্ঠাতা সংগঠকদের একজন। ২০১০ সালে স্বাধীনতা পদক পেয়েছিলেন তিনি। কেবল মুক্তিযুদ্ধ নয়, বিজ্ঞান, মানবতাবাদ আর যুক্তিবাদও ছিল তাঁর মানস গঠনের অনুপ্রেরণা। কবির শেষ ইচ্ছা অনুযায়ী তাঁর মরদেহ বঙ্গবন্ধু শেখ মুজিব মেডিকেল বিশ্ববিদ্যালয়ে দান করা হয়।\nকৃষক-দার্শনিক আরজ আলী মাতুব্বর বরাবরই দুঃসাহসী, দুর্বিনীত মানুষ ছিলেন। আরজ আলী বিনা প্রমাণে কিছু মেনে নেননি, প্রশ্ন করেছেন, জানতে চেয়েছেন। একজন বিশ্ববিদ্যালয়ের সর্বোচ্চ ডিগ্রীধারীরাও যে প্রশ্ন করতে ভয় পেতেন, সে সব প্রশ্নগুলো তিনি করে গেছেন অবলীলায়। শুধু জীবিত অবস্থায় নিজেকে আর অন্যদের জ্ঞানের আলোয় আলোকিত করেননি। তিনি তাঁর মৃত্যুর সময়েও এমন দৃষ্টান্ত স্থাপন করেছিলেন। তিনি তাঁর মৃতদেহ মানব কল্যাণে দান করার সিদ্ধান্ত নেন। মৃত্যুর কিছুদিন আগে লেখা ‘কেন আমার মৃতদেহ মেডিকেলে দান করেছি’ শীর্ষক প্রবন্ধে তিনি বলেন ‘আমি আমার মৃতদেহটিকে বিশ্বাসীদের অবহেলার বস্তু ও কবরে গলিত পদার্থে পরিণত না করে, তা মানব কল্যাণে সোপর্দ করার সিদ্ধান্ত গ্রহণ করেছি। আমার মরদেহটির সাহায্যে মেডিকেল কলেজের শল্যবিদ্যা শিক্ষার্থীগণ শল্যবিদ্যা আয়ত্ত করবে। আবার তাদের সাহায্যে রুগ্ন মানুষ রোগমুক্ত হয়ে শান্তিলাভ করবে। আর এসব প্রত্যক্ষ অনুভূতিই আমাকে দিয়েছে মেডিকেলে শবদেহ দানের মাধ্যমে মানব-কল্যাণের আনন্দ লাভের প্রেরণা।’\nআরজ আলী মাতুব্বরের মতো অধ্যাপক আহমদ শরীফও তাঁর মৃতদেহকে মেডিকেলে মানব কল্যাণে দান করে গেছেন। আরজ আলী মাতুব্বরের মৃতদেহ দানপত্রের মতো আহমদ শরীফের সম্পাদিত ( মৃত্যুর চার-পাঁচ বছর আগে) তাঁর ‘অছিয়তনামা’ আর ‘মরদেহ হস্তান্তরের দলিল’ দুটিও বাংলা আর বাঙালির মুক্তবুদ্ধির ইতিহাসে অনন্য কীর্তি। সেখানে তিনি লিখেছিলেন ‘আমি সুস্থ শারীরিক এবং সুস্থ মানসিক অবস্থায় আমার দৃঢ় সঙ্কল্প বা অঙ্গীকার স্থির সিদ্ধান্ত-রূপে এখানে পরিব্যক্ত করছি। ‘মৃত্যুর পরে আমার মৃতদেহ চিকিৎসাবিজ্ঞান শিক্ষার্থীদের এনাটমি এবং ফিজিওলজি সংক্রান্ত কাজে ব্যবহারের জন্য ঢাকার ধানমন্ডিস্থ বেসরকারী মেডিকেল কলেজে অর্পণ করতে চাই।\n‘মধ্যরাতের অশ্বারোহী’ খ্যাত সাংবাদিক ফয়েজ আহমদ মারা যান ২০১২ সালের ২০শে ফেব্রুয়ারি। জীবিত অবস্থায় তিনি জনকল্যাণে মরণোত্তর দেহ ও চক্ষু দানের ঘোষণা দিয়ে গিয়েছিলেন। ফয়েজ আহমদ মারা যাওয়ার পর প্রদীপ দেব তাঁর ‘ফয়েজ আহমদ: একজন মুক্তমনার প্রতিকৃতি’ শিরোনামের লেখাটিতে লিখেছিলেন,চিরকুমার ফয়েজ আহমদ ব্যক্তিগত সুখের কথা ভাবেন নি কখনো। সারাজীবন মানুষের জন্য গঠনমূলক কাজে ব্যস্ত থেকেছেন। সবার জন্য সমান সুযোগ তৈরি করার জন্য চিরদিন সংগ্রাম করে গেছেন। মৃত্যুর পরেও মানুষেরই কাজে লাগিয়েছেন নিজের শরীর। চোখ দিয়ে ফিরিয়ে দিয়েছেন দু’জন মানুষের দৃষ্টি। তাঁর চেয়ে মুক্তমনা মানুষ আমরা আর কোথায় পাবো?\nতিনদিন মৃত্যুর সঙ্গে লড়ে ৪৩ বছর বয়সে ২০০৭ সালের ১৯ নভেম্বর মারা যান গায়ক-সাংবাদিক সঞ্জীব চৌধুরী। তার মস্তিষ্কে রক্তক্ষরণ হয়েছিল বলে চিকিৎসকরা জানিয়েছেন। সাংবাদিকতা আর গানের জগতের লোক ছাড়াও অনেকের কাছেই যিনি শুধু ্তুসঞ্জীবদা্থ নামেই পরিচিত ছিলেন। স্ত্রী প্রজ্ঞা নাসরিন শিল্পী ও মেয়ে কিংবদন্তীকে (৪) নিয়েই ছিল তাদের সংসার। দলছুটের এই জনপ্রিয় গায়ক সঞ্জীব চৌধুরীর মৃত্যুর পর তার মৃতদেহ ঢাকা মেডিকেল কলেজ হাসপাতালের এনাটমি বিভাগে শিক্ষার্থীদের গবেষণার কাজে দান করা হয়। পরবর্তীতে পরিবারের সদস্যদের অনুরোধে তার একটি কংকাল তৈরি করে ঢামেকের এনাটমি বিভাগে সংরক্ষণ করে রাখা হয়। যেখানে বিভিন্ন সময়ে তার পরিবারের সদস্যরা ফুল দিয়ে শুভেচ্ছা জানিয়ে আসেন। দেখে আসেন তাদের প্রিয় মানুষটিকে।\nবিজ্ঞানমনস্ক লেখক ও ব্লগার অভিজিৎ রায়কে ২০১৫ সালের ২৬শে ফেব্রুয়ারি কুপিয়ে হত্যা করে দুর্বৃত্তরা। ঘটনার দিন রাতে অমর একুশে গ্রন্থমেলা থেকে ফেরার পথে ঢাকা বিশ্ববিদ্যালয় এলাকায় তিনি খুন হন। বইমেলাকে ঘিরে আইনশৃঙ্খলা রক্ষাকারী বাহিনীর উপস্থিতিতেই এ ঘটনা ঘটে। পরবর্তীতে ৪২ বছর বয়সী ব্লগার অভিজিৎ রায়ের মরদেহ পরিবারের পক্ষ থেকে ঢাকা মেডিকেল কলেজে দান করা হয়েছে।\nগবেষণা থেকে জানা গেছে, মানুষের একটিমাত্র মৃতদেহের সর্বোচ্চ ব্যবহার করে ২২ জন অসুস্থ মানুষ উপকৃত হতে পারে। আমেরিকান ডিপার্টমেন্ট অব হেলথ এন্ড হিউম্যান সার্ভিসের দেয়া তথ্য মতে একটি মৃতদেহের অন্ততঃ পঞ্চাশটি অঙ্গকে নানাভাবে অন্য মানুষের কাজে লাগানো যায়। এ ছাড়াও মেডিকেলের ছাত্রদের জন্য মৃতদেহ উন্মুক্ত করবে ব্যবহারিকভাবে শরীরবিদ্যাশিক্ষার দুয়ার।\n২০১৭ সালে চীনে ৫১৪৬টি মানব-অঙ্গদানের ঘটনা ঘটে এবং ১৬ হাজার অঙ্গ-প্রতিস্থাপন সার্জারি করা হয়। এর মধ্যে ৮৬ শতাংশ অঙ্গ নেয়া হয়েছে স্বেচ্ছায় দানকারীদের মৃত্যুর পর তাঁদের শরীর থেকে এবং বাকিগুলো সংশ্লিষ্ট রোগীদের স্বজনদের দান-করা। সারা বিশ্বে বছরে ৬০ থেকে এক লাখ অঙ্গ-প্রতিস্থাপনের ঘটনা ঘটে। পরিসংখ্যান অনুযায়ী, ২০১০ সালের জানুয়ারি থেকে ২০১৮ সালের এপ্রিল পর্যন্ত মোট ১৭,০৮৫ জন চীনা মানুষ মরণোত্তর দেহ দান করেন।


মানুষ পথভ্রষ্ট হওয়ার তিনটি পথ\nFebruary 24, 2015 mamoon\nপ্রথম পথ হচ্ছে মানুষের নিজের নফসের খাহেশ\nযে ব্যক্তি নফসের দাস, সে যে পশুর চেয়েও নিকৃষ্ট তাতে কোনো প্রকার সন্দেহ থাকতে পারেনা। কোনো পশুকে আপনারা আল্লাহর নির্ধারিত সীমালংঘন করতে দেখবেন না। প্রত্যেক পশু সেই জিনিসই আহার করে যা আল্লাহ তাআলা তার জন্য নির্দিষ্ট করে দিয়েছেন এবং ঠিক সেই পরিমাণ খাদ্য খায় যে পরিমাণ তার জন্য নির্ধারিত করে দেয়া হয়েছে। আর যে জানোয়ারের জন্য যত কাজ নির্দিষ্ট করা হয়েছে প্রত্যেক জানোয়ার সে কাজই করে যায়। কিন্তু এ মানুষ এমনই এক শ্রেণীর পশু যে, সে যখন নফসের দাস হয়ে যায়, তখন সে এমন সব কাজ করে যা দেখে শয়তানও ভয় পেয়ে যায়। মানুষের পথভ্রষ্ট হওয়ার এটাই প্রথম কারণ।\nদ্বিতীয় পথ হচ্ছে এই যে, বাপ-দাদা হতে যেসব রসম-রেওয়াজ, যে আকীদা-বিশ্বাস ও মত এবং যে চাল-চলন ও রীতিনীতি চলে এসেছে তার একটা স্বাভাবিক আকর্ষণ থাকার দরুন মানুষ তার গোলাম হয়ে যায়। আল্লাহর হুকুমের অপেক্ষাও তাকে বেশী সম্মানের যোগ্য বলে মনে করে। সেই রসম-রেওয়াজের বিপরীত আল্লাহর কোনো কোনো হুকুম যদি তার সামনে পেশ করা হয়, তবে সে অমনি বলে ওঠে বাপ-দাদারা যা করে গেছে, আমার বংশের যে নিয়ম বহুদিন হতে চলে এসেছে, আমি কি তার বিপরীত কাজ করতে পারি? পূর্ব-পুরুষের নিয়মের পূজা করার রোগ যার মধ্যে এতখানি, আল্লাহর একনিষ্ঠ বান্দা হওয়া তার পক্ষে মোটেই সম্ভব নয়। বাস্তব ক্ষেত্রে তার বাপ-দাদা এবং তার বংশের লোকেরাই তার খোদা হয়ে বসে। সে নিজেকে মুসলমান বলে দাবী করলে তা যে মিথ্যা দাবী হবে তাতে বিন্দুমাত্র সন্দেহ নেই। কুরআন মজীদে এ সম্পর্কে বড় কড়াকরিভাবে সাবধান করে দেয়া হয়েছে এবং বলা হয়েছেঃ\n“যখনই তাদেরকে বলা হয়েছে যে, তোমরা আল্লাহ তাআলার হুকুম পালন করে চলো, তখন তারা শুধু একথাই বলে উঠেছে যে, আমাদের বাপ-দাদারা যে পথে চলেছে, আমরা কেবল সে পথেই চলবো। কিন্তু তাদের বাপ-দাদারা যদি কোনো কথা বুঝতে না পেরে থাকে এবং তারা যদি সৎপথে না চলে থাকে, তবুও কি তারা তাদের অনুসরণ করবে ? অন্যত্র বলা হয়েছেঃ\nহযরত ইবরাহীম আলাইহিস সালাম যখন তাঁর গোত্রের লোকদেরকে শিরক হতে ফিরে থাকতে বললেন, তখন তারাও একথাটি বলেছিলঃ “আমরা আমাদের বাপ-দাদাকে এই দেবতারই পূজা করতে দেখেছি।”\nমোটকথা প্রত্যেক নবীরই দাওয়াত শুনে সেই যুগের লোকেরা শুধু একথাই বলেছে, “তোমরা যা বলছো তা আমাদের বাপ-দাদার নিয়মের বিপরীত। কাজেই আমরা তা মানতে পারি না।” কুরআন শরীফে বলা হয়েছেঃ\n“ তাদেরকে যখন বলা হলো যে, তোমরা আল্লাহর দেয়া বিধান অনুসরণ কর ; তখন তারা বলল যে, আমরা তো শুধু সেই পথই অনুসরণ করে চলবো, যে পথে আমাদের বাপ-দাদাকে চলতে দেখেছি। কিন্তু শয়তান যদি তাদেরকে জাহান্নামের দিকে ডাকে, তবুও কি ? যে ব্যক্তি নিজেকে পরিপূর্ণরূপে আল্লাহর কাছে সোপর্দ করে দিয়েছে এবং নেককার হয়েছে সে তো মযবুত রশি ধারণ করেছে। কারণ সকল কাজের শেষ আল্লাহর হাতে নিবদ্ধ। আর যে ব্যক্তি আল্লাহকে অস্বীকার করবে-হে নবী, তার অস্বীকারের জন্য তোমার দুঃখিত হবার কোনো কারণ নেই। তারা সকলেই আমার কাছে ফিরে আসবে । তখন আমি তাদের সকল কাজের পরিণাম ফল দেখিয়ে দেব।” (সূরা লোকমানঃ ২১-২৩) মানুষকে গোমরাহ করার এটা হচ্ছে দ্বিতীয় কারণ।\nএরপর তৃতীয় পথ সম্পর্কে কুরআন শরীফে বলা হয়েছে যে, মানুষ যখন আল্লাহর হুকুম ছেড়ে দিয়ে মানুষের হুকুম পালন করতে শুরু করে এবং ধারণা করে যে, অমুক ব্যক্তি খুব বড়লোক তার কথা নিশ্চয়ই সত্য হবে, কিংবা অমুক ব্যক্তির হাতে আমার রিযক, কাজেই তার হুকুম অবশ্যই পালন করা উচিত অথবা অমুক ব্যক্তির শক্তি ও ক্ষমতা অনেক বেশী, এজন্য তার কথা অনুসরণ করা আবশ্যক ; কিংবা অমুক ব্যক্তি বদ দোয়া করে আমাকে ধ্বংস করে দিবে অথবা অমুক ব্যক্তি আমাকে সাথে নিয়ে বেহেশতে যাবে, কাজেই সে যা বলে তা নির্ভুল মনে করা কর্তব্য অথবা অমুক জাতি আজকাল খুব উন্নতি করছে, কাজেই তাদের নিয়ম অনুসরণ করা উচিত, তখন সে কিছুতেই আল্লাহর হেদায়াত অনুযায়ী কাজ করতে পারে না।\nদ্বিতীয় – বাপ-দাদা, পরিবার ও বংশের রসম-রেওয়াজের দাসত্ব।\nতৃতীয় – সাধারণভাবে দুনিয়ার মানুষের দাসত্ব, ধনী, রাজা, শাসনকর্তা, ভন্ড নেতা এবং দুনিয়ার পথভ্রষ্ট জাতিগুলোর দাসত্ব এর মধ্যে গণ্য।\nওপরে আমি যে তিনটি ‘দেবতার’ উল্লেখ করেছি, এদের দাসত্ব করাই হচ্ছে আসল শিরক। আপনারা পাথরের দেবতা ভাংগিয়েছেন, ইট ও চুনের সমন্বয়ে গড়া মূর্তি ও মূর্তিঘর আপনারা ধ্বংস করেছেন ; কিন্তু আপনাদের বুকের মধ্যে যে মূর্তিঘর বর্তমান রয়েছে, সেই দিকে আপনারা মোটেই খেয়াল করেননি। অথচ মুসলমান হওয়ার জন্য এ মূর্তিগুলোকে একেবারে চূর্ণ করে দেয়াই হচ্ছে সর্বাপেক্ষা দরকারী কাজ ও সর্বপ্রথম শর্ত। যদিও আমি দুনিয়ার সমস্ত মুসলমানকে লক্ষ্য করেই একথা বলছি এবং আমি জানি যে, দুনিয়ার মুসলমান যে পরিমাণ ক্ষতিগ্রস্ত হয়েছে, হচ্ছে এবং ভবিষ্যতে হবে, এ তিন প্রকারের দেবতার পূজা করাই হচ্ছে তার একমাত্র কারণ। কিন্তু এখানে আমি কেবল এ দেশীয় মুসলমান ভাইগণকে বলছি যে, আপনাদের অধপতন আপনাদের নানা প্রকারের অভাব-অভিযোগ ও বিপদের মূল হচ্ছে উপরোক্ত তিনটি জিনিস। নফসের দাসত্ব, বংশগত প্রথার দাসত্ব এবং আল্লাহ ছাড়া অন্য মানুষের দাসত্ব আপনাদের মধ্যে এখনও খুব বেশী পরিমাণেই আছে। আর এটাই ভিতর থেকে আপনাদের শক্তি এবং দ্বীন ও ঈমানকে একেবারে নষ্ট করে দিচ্ছে। আপনাদের মধ্যে আশরাফ-আতরাফ, কুলীন-গৃহস্ত এবং ছোট লোক বড় লোকের পার্থক্য আছে। আর এরূপে আপনাদের সমাজের লোকদেরকে নানা শ্রেণীতে ভাগ করে রাখা হয়েছে। কিন্তু ইসলাম এ সমস্ত শ্রেণী ও সম্প্রদায়কে এক জাতি ও পরস্পরের ভাই করে একটি মযবুত দেয়ালের মত করতে চেয়েছিল। সেই দেয়ালের প্রত্যেকখানা ইট অন্য ইটের সাথে মযবুত হয়ে গেঁথে থাকবে, এটাই ছিল আল্লাহ তাআলার ইচ্ছা। অথচ আপনারা এখনও সেই পুরাতন হিন্দুয়ানী জাতিভেদের ধারণা নিয়ে রয়েছেন।\nহিন্দুদের এক গোত্র যেমন অন্য গোত্র হতে পৃথক থাকে আর এক জাতি অন্য জাতিকে ঘৃণা করে আপনারাও ঠিক তাই করেছেন। বিয়ে-শাদীর ব্যাপারে আপনারা পরস্পর কোন কাজ করতে পারেন না। সকল মুসলমনকে আপনারা সমানভাবে ভাই বলে গ্রহণ করতে পারেন না। মুখে মুখে ভাই বলে থাকেন, কিন্তু কাজের বেলায় আপনাদের মধ্যে ঠিক সেরূপ পার্থক্য থেকে যায় যেমন ছিল আরব দেশে ইসলামের পূর্বে। এসব কারণে আপনারা পরস্পর মিলে একটা মযবুত দেয়াল হতে পারেন না। ভাংগা দেয়ালের নানা দিকে ছড়ানো ইটের মতো আপনারা এক একজন মানুষ পৃথক হয়ে পড়ে রয়েছেন। এ জন্যই না আপনারা এক ঐক্যবদ্ধ শক্তিতে পরিণত হতে পারছেন, না কোন বিপদ-আপদের মুকাবিলা করতে পারছেন। ইসলামের সুস্পষ্ট শিক্ষা অনুযায়ী আপনাদেরকে যদি বলা যায় যে, এ সমস্ত ভেদাভেদ ও পার্থক্য চূর্ণ করে দিয়ে ও পরস্পর মিলে-মিশে এক হয়ে যান তাহলে আপনারা তখন ঐ এক কথাই বলবেন যে, আমাদের বাপ-দাদার কাল হতে যে প্রথা চলে এসেছে তা আমরা ভেংগে দিতে পারি না। কিন্তু আল্লাহ তাআলা এর উত্তরে কি বলবেন তা কি আপনারা জানেন ? তিনি বলবেন, বেশ তোমরা এ সমস্ত ভেংগ না, আর এ সমস্ত অমুসলমানী আচার ছেড়ো না, ফলে আমিও তোমাদের একেবারে টুকরো টুকরো করে দেব এবং তোমরা দুনিয়ায় বহু লোক হওয়া সত্তে¡ও আমি তোমাদেরকে লাঞ্চিত ও অধপতিত করে রাখবো।


মক্কায় সামাজিক দূরত্ব মানার লাইন মুছে ফেলা হয়েছে - Online newspaper in Bangladesh\nএবার এমপি পদও হারাতে পারেন মুরাদ! মুরাদের সাংসদ পদ থাকবে কিনা জানালেন ওবায়দুল কাদের! মুরাদকে জামালপুরে ঢুকতে দেবে না বিএনপি! যন্ত্রণাহীন আত্মহত্যা করার যন্ত্রকে বৈধতা দিলো যে দেশ! মুরাদের পদত্যাগপত্র গ্রহণ, যে প্রজ্ঞাপন জারি করলো রাষ্ট্রপতি! ফেসবুকে স্ট্যাটাস দিয়ে নিজেকেই শেষ করে দিলেন এইচএসসি পরীক্ষার্থী! ব্রেকিং নিউজঃ র‍্যাবের ৫ ঘণ্টা জিজ্ঞাসাবাদে চাঞ্চল্যকর তথ্য দিলেন ইমন! হঠাৎ গভীর রাতে কার সঙ্গে রাগ করে সাধের আইফোন ভাঙলেন পরীমনি? টানা ৫ ঘণ্টা ইমনকে জিজ্ঞাসাবাদ করেছে র‍্যাব! ডা. মুরাদ হাসানের বিষয়ে যে সিদ্ধান্ত নিল বিএনপি!\nবিজয়ের বাংলা: সৌদি আরবের মক্কা ও মদিনাতে রবিবার থেকে প্রাণঘাতী করোনাভাইরাস প্রতিরোধে সামাজিক দূরত্বের বিধি আর মানতে হবে না। অর্থাৎ, আগের চেয়ে অনেক বেশি মানুষ এখন একসঙ্গে মসজিদে ঢুকতে পারবেন বলে জানিয়েছে কর্তৃপক্ষ। মসজিদ চত্বরের মেঝেতে সামাজিক দূরত্ব মানার যে লাইন আঁকা হয়েছিল, রবিবার তা-ও মুছে ফেলা হয়।\nতবে মসজিদে ঢোকার সময় মাস্ক পরা বাধ্যতামূলক করা হয়েছে। শুধু তাই নয়, দুটি টিকা নেওয়া থাকলে তবেই মক্কায় প্রবেশের অনুমতি পাওয়া যাবে। রবিবার সৌদি আরবের সরকারি সংবাদসংস্থা এসপিএ এই খবর জানিয়েছে।\nসৌদি আরবের নাগরিকদের জন্যও বেশ কিছু নিয়ম শিথিল করা হয়েছে। আগেই খেলার মাঠগুলো খুলে দেওয়া হয়েছিল। এবার সেখানে দর্শক ঢোকার অনুমতি দেওয়া হলো। পাশাপাশি বলা হয়েছে, খোলা জায়গায় মাস্ক পরা আর বাধ্যতামূলক নয়।\nতবে ভিড় থাকলে মাস্ক পরতেই হবে। নিয়ম খানিকটা শিথিল হলেও কাবার চারধারে যে ব্যারিকেড তৈরি করা হয়েছিল, এখনই তা তুলে ফেলা হবে না বলে জানিয়েছে কর্তৃপক্ষ।\nকরোনাকাল শুরু হওয়ার পর এই প্রথম দর্শনার্থীদের পুরোদস্তুর মসজিদে ঢোকার অনুমতি দিল কর্তৃপক্ষ। মনে করা হচ্ছে, এর ফলে আগামী কিছুদিন মানুষের ঢল নামবে এই পবিত্র মসজিদে। সূত্র: এসপিএ, রয়টার্স, আল-জাজিরা\nএবার এমপি পদও হারাতে পারেন মুরাদ!


জিয়ার নিঃশব্দ বিদায় | সমাজ সংস্কৃতি | DW | 04.06.2013\n‘‘কী! জিয়া খান? খবরটা কি সত্যি? অবিশ্বাস্য! ’’ টুইটারে লিখেছেন অমিতাভ বচ্চন৷ তাঁর সঙ্গে ‘নিঃশব্দ’ ছবিতে অভিনয় করে আলোচিত জিয়া খান আর নেই – নিজের মেয়ের চেয়েও কম বয়সি অভিনেত্রীর আকস্মিক বিদায়ে তিনি বিস্মিত, বিমূঢ়!\nসোমবার মাঝ রাতে মুম্বইয়ে নিজের ফ্ল্যাটে ঝুলন্ত অবস্থায় পাওয়া গেছে জিয়া খানের নিথর দেহ৷ বয়স মাত্র ২৫৷ বেঁচে থাকলে বলিউডে আরো কিছু ভালো কাজ রেখে যেতে পারতেন এমন আশা জাগিয়েছিলেন ২০০৭ সালেই, ‘নিঃশব্দ' ছবিতে অমিতাভের সঙ্গে তাঁর অসম বয়সের প্রেমে সাহসী অভিনয় দীর্ঘদিন মনে রাখার মতো৷\n৬ বছর না যেতে নিউইয়র্কে জন্ম নেয়া সেই অভিনেত্রীর আকস্মিক বিদায়ের খবরে বলিউডে নেমেছে শোকের ছায়া৷ অমিতাভ বচ্চন, সোনম কাপুর, অক্ষয় কুমার, বিপাশা বসু – সামাজিক যোগাযোগের মাধ্যমে শোক জানানো তারকা অভিনেত্রীদের তালিকাটা দীর্ঘ থেকে দীর্ঘতর হচ্ছে!\nজিয়ার আরেকটি উল্লেখযোগ্য ছবি ‘গজনি'৷ সেখানে অবশ্য নাম ভূমিকায় ছিলেন না, তবে সুপারস্টার আমির খানের সুপারহিট এ ছবিতে পার্শ্ব অভিনেত্রী হিসেবে তাঁর উপস্থিতিও সবার নজর কেড়েছে৷ নিউইয়র্কে জন্ম, তারপর লন্ডনে বেড়ে ওঠা নাফিসা খান নাম বদলে মুম্বই ফিল্ম ইন্ডাস্ট্রিতে ক্যারিয়ার শুরু করেছিলেন বড় অভিনেত্রী হতে, বড় কম বয়সে বিদায় সেই লক্ষ্য থেকে তাঁকে অনেক দূরে নিয়ে গেল!\nপুলিশের ধারণা, ২০১১ সালে ‘হাউসফুল' ছবিতে সর্বশেষ অভিনয় করা জিয়া আত্মহত্যা করেছেন৷ ঠিক ২০ বছর আগে অভিনেত্রী দিব্যা ভারতীর আকস্মিক মৃত্যুর খবরে শোকের ছায়া নেমেছিল চলচ্চিত্র জগতে৷ মাত্র ১৯ বছর বয়সে মারা যাওয়া দিব্যার মৃত্যু এখনো রহস্যে ঘেরা৷\nএসিবি/এসবি (এএফপি, ডিপিএ)\nবলিউডকে নিয়ে তামাসা করে বিপাকে হলিউডি বিজ্ঞাপন\nবলিউডের সাফল্য কি সহ্য হচ্ছে না হলিউডের? তা নাহলে চিপস এর বিজ্ঞাপন বানাতে গিয়ে কেনই বা বর্ণবিদ্বেষ আর বলিউড নিয়ে রং তামাসা? এই নিয়ে তুঙ্গে বিতর্ক৷ (04.05.2012)\nঅভিনেতারা শিশুর মতো: দিয়া মির্জা\nবলিউডের মিষ্টি মেয়ে দিয়া মির্জা৷ অভিনয় দিয়ে ক্যারিয়ার শুরু করলেও, এখন তিনি নির্মাতা৷ কয়েকদিনের মধ্যেই মুক্তি পাবে তাঁর নির্মিত চলচ্চিত্র ‘‘লাভ ব্রেকআপস্ জিন্দাগি’’৷ (29.09.2011)\nকি-ওয়ার্ডস বলিউড অভিনেত্রী, অমিতাভ বচ্চন, নিঃশব্দ, টুইটার, আত্মহত্যা, ২৫, জিয়া খান, আকস্মিক বিদায়, তারকা, ঝুলন্ত নিথর দেহ


অ্যান্ড্রয়েড ব্যবহারকারীর অবস্থানের তথ্য নেয় গুগল! | Tech Time BD | The latest in science and technology news, blogs and articles\nঅ্যান্ড্রয়েড অপারেটিং সিস্টেম-চালিত স্মার্টফোন ব্যবহারকারীদের অবস্থান-সংক্রান্ত তথ্য সংরক্ষণ করছে এবং তা গুগলের কাছে পাঠাচ্ছে। এমনকি মুঠোফোনের অবস্থান সেবা বন্ধ করা থাকলেও! সংবাদভিত্তিক ওয়েবসাইট কোয়ার্টজের এক প্রতিবেদনে এমনটা বলা হয়েছে। ব্যবহারকারীদের অবস্থানের তথ্য সংগ্রহ করার বিষয়টিকে গোপনীয়তা সম্পর্কিত একজন উকিলের ‘বিশ্বাসঘাতকতা’ হিসেবে বর্ণনা করা হয়েছে কোয়ার্টজে। যদিও গুগল কোয়ার্টজকে জানিয়েছে, এ ধরনের তথ্য কখনো সংরক্ষণ করা হয়নি এবং পরবর্তী অ্যান্ড্রয়েড হালনাগাদে বিষয়টির সমাধান করা হবে।\nগ্রাহকের অবস্থানের তথ্য সংগ্রহ এবং তা পাঠানোর নেপথ্যে রয়েছে গুগল প্লে সার্ভিসেস অ্যাপটি। সার্চ জায়ান্ট গুগলের অধিকাংশ অ্যাপ পরিচালনার জন্য স্মার্টফোনের ব্যাকগ্রাউন্ডে চলতে থাকা গুগল প্লে সার্ভিসেস অ্যাপটির প্রবেশাধিকার রয়েছে। তা ছাড়া এই অ্যাপ অধিকাংশ অ্যান্ড্রয়েড ফোনে আগে থেকেই যুক্ত করা থাকে। ফলে যেকোনো গ্রাহক খুব সহজেই এ ধরনের সমস্যার সম্মুখীন হতে পারেন।\nমুঠোফোনে গোপনে এ ধরনের কাজকে কিছুটা নিয়ন্ত্রণ হিসেবে উল্লেখ করেছে অনলাইন অধিকার সম্পর্কিত সংগঠন প্রাইভেসি ইন্টারন্যাশনাল। সংগঠনটির একজন আইনজীবী মিলি গ্রাহাম উড বলেন, ‘আমরা যখন স্মার্টফোন কিনি, তখন কখনোই চাই না ফোনটি আমাদের সঙ্গে প্রতারণা করুক।’ তিনি আরও বলেন, যদিও গুগল বলেছে এ ধরনের কাজ বন্ধ করবে। কিন্তু প্রশ্ন থেকে যায়, ব্যবহারকারীদের অগোচরে প্রতিষ্ঠানটি আর কী কী করছে এবং কেন?\nNext Article যে লিংকে ক্লিক করবেন না


কোন ব্রোকারের একটি ফ্রি API রয়েছে যার সাথে আপনি মিনি লট ট্রেড করতে পারেন?\nThread: কোন ব্রোকারের একটি ফ্রি API রয়েছে যার সাথে আপনি মিনি লট ট্রেড করতে পারেন?\n02-24-2009 02:35 #1\nযতদূর আমি এমবি ট্রেডিং জানি শুধুমাত্র এক, যারা এই প্রস্তাব। আমি জানি প্রত্যেককে আমি পরীক্ষা করেছি (আইবি, হটস্পট, লাভ, ওন্দা, .......)।\nআমি একটি এপিআই খুঁজছি যা আমি একটি বস্তু ভিত্তিক ভাষা, কোন স্ক্রিপ্টিং ভাষা ব্যবহার করতে পারি। (উদাহরণস্বরূপ মেটাট্রেডার-ব্রোকার এবং FxSpyder)\nদুর্ভাগ্যবশত MBRers daytraders (তাদের রোল সত্যিই সত্যিই, সত্যিই, সত্যিই খারাপ)।\nএমবি সত্যিই একমাত্র?\n09-15-2021 15:07 #2\nহাই বলছি, আমি যতদূর এমবি ট্রেডিং জানি শুধুমাত্র এক, যারা এই প্রস্তাব। আমি জানি প্রত্যেককে আমি পরীক্ষা করেছি (আইবি, হটস্পট, লাভ, ওন্দা, .......)। আমি একটি এপিআই খুঁজছি যা আমি একটি বস্তু ভিত্তিক ভাষা, কোন স্ক্রিপ্টিং ভাষা ব্যবহার করতে পারি। (এটি মেটাট্রেডার-ব্রোকার এবং এছাড়াও FxSpyder উদাহরণস্বরূপ বাদে) দুর্ভাগ্যবশত MBR দিনপ্রেমীদের (তাদের রোল সত্যিই সত্যিই, সত্যিই, সত্যিই খারাপ)। এমবি সত্যিই একমাত্র? পিট\nআইবিএফএক্স, এফএক্সসিএম এমটি4এমটি4ব্রোকার চেষ্টা করুন কয়েকটি। আইবিএফএক্স এমনকি মাইক্রো 0.01 লট (অর্থাত্ 0.10 ডলার প্রতি পিপ) অনুমতি দেয়।\n09-15-2021 16:27 #3\nহাই রগনকোরে, আপনার ইনপুট জন্য thx। আপনি কি নিশ্চিত যে, MT4 এর ক্লায়েন্ট সংস্করণটিতে একটি API আছে। যেহেতু আমি তাদের হোমপেজে পড়ি, শুধুমাত্র সার্ভার সংস্করণ (যা আপনি পান না) এআইপিআই আছে। আমি অন্যান্য ফোরামেও পড়ি, তারা ডিল এর একটি এমকিউএল লিখিত ভাষা থেকে API হিসাবে কল করার ক্ষমতা বিক্রি করে, যা অবশ্যই প্রকৃত API নয়। পিট\n09-15-2021 17:48 #4\nহাই রগনকোরে, আপনার ইনপুট জন্য thx। আপনি কি নিশ্চিত যে, MT4 এর ক্লায়েন্ট সংস্করণটিতে একটি API আছে। যেহেতু আমি তাদের হোমপেজে পড়ি, শুধুমাত্র সার্ভার সংস্করণ (যা আপনি পান না) এআইপিআই আছে।\nএমটি4ব্রোকারগুলি কোনও API কে প্রকাশ করে না যাতে কোনও আদেশ EA দ্বারা স্থাপন করা দরকার। আমি ওন্দা দিয়ে অর্ডার এন্ট্রি স্বয়ংক্রিয়ভাবে ম্যাক্রো স্ক্রিপ্টিং ভাষা ব্যবহার করে মানুষ শুনেছি\nআমি ব্রোকারের নাম মনে করতে পারছি না কিন্তু যারা ভিটি ট্রেডার জিনিস সরবরাহ করে (সিএমএসএফএক্স?) একটি API সরবরাহ করার জন্য ব্যবহৃত, কিন্তু তারা মিনি বা মাইক্রো অ্যাকাউন্টগুলি অফার করে না, বা তারা নির্ভরযোগ্য ইত্যাদি যদি কোনও ধারণা না দেয় তবে এটি একটি চেহারা নিতে পারে\n09-15-2021 19:09 #5\nআপনি ব্যবহার করার চেষ্টা করতে পারেন\nhttp://www.mt4api.netএবং কোন MT4 ব্রোকার আপনার egy বাণিজ্য।\nসকল GMT. সময় অনুসারে। এখন সময় রাত 05:19 AM.


ব্লগ লিখে করুন টাকা আয় – বাংলাদেশী সেরা ব্লগ সাইট – শিখুন বিডি\nব্লগ বলতে আমরা কি বুঝি? আসলে ব্লগ হচ্ছে এমন একটি জায়গা যেখানে লেখকরা বা পাঠকরা তাদের মতামত স্বাধীন ভাবে লিখে প্রকাশ করতে পারে। অনেক সময়য দেখা যায় গতানুগতিক গনমাধ্যম গুলোতে যে খবর আসে না তা ব্লগে স্বাধীন ভাবে প্রকাশ পায়। বিশেষজ্ঞরা ধারনা করেন যে, বিকল্প বা নাগরিক সাংবাদিকতার উদ্ভব ও এই ব্লগ থেকেই। চলুন জেনে নেওয়া যাক বাংলা ভাষার কিছু ব্লগ সম্পর্কে এবং কিভাবে আপনি আয় করতে পারবেন এই ব্লগসমূহ থেকে-\nযে ব্লগ সাইটগুলোতে বাংলা পোষ্ট করে আপনি আয় করতে পারেন টাকাঃ\n১. শিখুন বিডি- বাংলায় শিখুন সব!\nনভেম্বর, ২০১৮ থেকে যাত্রা শুরু করে শিখুন বিডি.কম। এই সাইটটি ইতিমধ্যেই পাঠক ও লেখকদের মধ্যে বেশ ভালই সাড়া জাগাতে সক্ষম হয়েছে। শুধুমাত্র এটি নতুন সাইট বলে নয়, এই সাইটে বিষয়বস্তু প্রকাশের ধরন, প্রতি লিখায় লেখকদের সম্মানী প্রদানের সুযোগ থাকায় এটি আরো বেশ দুরে এগিয়ে যাচ্ছে। অন্য সকল সাইটের থেকেও রয়েছে এই সাইটে সম্পূর্ণ ভিন্নধর্মী কন্টেন্ট। এছাড়াও বিজ্ঞাপনদাতাদের জন্য রয়েছে স্বল্প খরছে বিজ্ঞাপন দেওয়ার সুবিধা। আর সবার সাথে থাকছেন সবসময় নিয়মিত ও অতিথি লেখকরা।\n২. বাংলাহাব.নেট- এবার পুরো পৃথিবী বাংলায় (সোশ্যাল বাংলা ব্লগ)\nসবধরনের লিখা প্রকাশিত হয় এই ওয়েবসাইটে। এবং মানসম্মত সকল ধরনের কন্টেন্ট প্রকাশের জন্য লেখকদের প্রদান করা হয় মানসম্মত অর্থ। যার কারনে এটিও রয়েছে বাংলা আয় করার মত ব্লগের তালিকাতে।\nনাম শুনেই বুঝতে পারছেন এই সাইটের বিষয়বস্তু কি! সব ধরনের মজার গল্প থেকে শুরু করে হাসির গল্প, কৌতুক, কার্টুন ইতাদ্যি প্রকাশিত হয় এই রম্য ধর্মী ব্লগে। এছাড়াও এই সাইটে আপনি রম্য গল্প প্রকাশের পাশাপাশি দিতে পারেন কোন আইডিয়া বা কার্টুন অথবা ভিন্নধর্মী কিছু! এই সাইটও আপনাকে কন্টেন্ট এর বিনিময়ে দিবে অর্থ।\nএই সাইটটির একটি বিশেষ গুনাগুণ রয়েছে। তা হচ্ছে সাইটটিতে আপনি একবার লেখা প্রকাশ করবেন আর যতদিন সেটি পাঠক প্রিয়তা পাবে ততদিন সেই পোষ্ট থেকে আয় করতে পারবেন টাকা। মানে পাঠকের উপর ভিত্তি করে আপনার একাউন্টে জমা হতে থাকবে নির্দিষ্ট পরিমান টাকা। এই সাইটে আপনার প্রকাশিত লেখা আরও ১০ টি ওয়েবের মধ্যে প্রকাশিত হওয়ার সুযোগ তো থাকছেই!


জেনে নিন ডায়েটের জন্য জুস পানের তথ্য\n, জাকার্তা - ওজন কমানোর বিভিন্ন উপায় রয়েছে, বেশিরভাগ লোকেরা চেষ্টা করে এমন একটি উপায় হল ফলের রস পান করা। ওজন কমাতে সক্ষম হওয়ার পাশাপাশি, ফলের রস পান করা শরীর থেকে টক্সিন দূর করে বলেও বিশ্বাস করা হয়। তবে, ফল বা সবজির রস পান করে ডায়েট করা কি নিরাপদ?\nফলের এবং উদ্ভিজ্জ রস পান করে ডায়েট সাধারণত কয়েক দিন থেকে কয়েক সপ্তাহের জন্য বাহিত হয় এবং শুধুমাত্র খুব ছোট অংশে অন্যান্য খাবার খাওয়ার সাথে থাকে। এই ডায়েটটি করার পরে, সম্ভবত আপনার ওজন কমতে পারে, কারণ ফলের রসে ক্যালোরির অভাব শরীরে শক্তি সঞ্চয়কে পুড়িয়ে দেয় যাতে আপনি এখনও নড়াচড়া করতে পারেন। যাইহোক, শুধুমাত্র আপনার ওজন কমবে না, আপনার স্বাস্থ্যও হ্রাস পেতে পারে কারণ আপনার শরীরে প্রয়োজনীয় পুষ্টির অভাব রয়েছে। ডায়েটের জন্য জুস পান করার কিছু ঝুঁকি এখানে রয়েছে:\nশরীরে প্রোটিন গ্রহণের অভাব\nফল ও সবজির জুস পান করা আসলেই ফাইবার এবং ভিটামিনের চাহিদা মেটাতে পারে, কিন্তু শরীরের প্রোটিনের চাহিদা পূরণ করতে পারে না। প্রোটিনের অভাবে আপনার উচ্চ প্রোটিন জাতীয় খাবার যেমন মাংস এবং কেক খাওয়ার ইচ্ছা বেশি হতে পারে। এছাড়াও আপনি রোগের জন্য সংবেদনশীল হবেন এবং আপনার পেশীর ভর হ্রাস পাবে, যা আপনাকে দৈনন্দিন ক্রিয়াকলাপের সময় দুর্বল করে তুলবে।\nশরীরে সোডিয়ামের অভাব\nফল এবং সবজির রসে শুধুমাত্র ফাইবার এবং ভিটামিন থাকে, তবে অন্যান্য পুষ্টির মাত্রা কম থাকে। তার মধ্যে একটি হল সোডিয়াম উপাদান। আপনি যদি মাত্র কয়েকদিন রস পান করেন তবে আপনার শরীর সোডিয়াম থেকে বঞ্চিত হতে পারে, যা মাথাব্যথা, দুর্বলতা, মাথা ঘোরা এবং বমি বমি ভাব হতে পারে।\nআরেকটি বিষয়বস্তু যা রসে খুব কম থাকে তা হল ক্যালোরি। যদিও আপনি ডায়েটে রয়েছেন, তবুও আপনাকে শরীরের ক্যালোরির চাহিদা মেটাতে পরামর্শ দেওয়া হচ্ছে, কমপক্ষে 1200 ক্যালোরি। এর থেকে কম হলে, আপনি পিত্তথলির মতো কিছু স্বাস্থ্য সমস্যার ঝুঁকিতে থাকবেন। কয়েকদিন ধরে শুধুমাত্র ফল এবং সবজির রস খাওয়া শরীরের স্বাভাবিক বিপাককে ব্যাহত করতে পারে।\nআপনি যদি সরাসরি ফল এবং শাকসবজি খান তবে এটি আলাদা, জুসে শুধুমাত্র অল্প পরিমাণে ফাইবার থাকে, এমনকি 90 শতাংশ ফাইবার সামগ্রী নষ্ট হয়ে যেতে পারে। যদিও ফাইবার এবং প্রোটিন গ্রহণ আপনাকে পূর্ণ রাখতে পারে। রসের তরল টেক্সচার শরীরকে আগত ক্যালোরি সম্পর্কে সচেতন করতে পারে না, তাই আপনি ক্ষুধার্ত বোধ করতে থাকবেন।\nডায়েটের জন্য জুস পান করার টিপস\nযাইহোক, ফল এবং উদ্ভিজ্জ রস এখনও একটি খাদ্য গ্রহণ করার জন্য স্বাস্থ্যকর পানীয়। কিছু স্বাস্থ্য বিশেষজ্ঞ প্রকাশ করেছেন যে ফল এবং সবজির রস হৃদরোগ এবং ক্যান্সারের ঝুঁকি কমাতে উপকারী। শরীরের রোগ প্রতিরোধ ক্ষমতা বাড়াতেও জুস উপকারী। আপনি যারা ডায়েটে আছেন তাদের জন্য সঠিক ফলের রস খাওয়ার জন্য এখানে টিপস রয়েছে:\nজেনে নিন ফলের রস পান করার সঠিক সময়\nফল এবং সবজির রস সকালে বা অন্তত আধ ঘন্টা আগে খাওয়া ভাল। সকাল হল ফলের রস পান করার সঠিক সময়, কারণ সেই সময়ে আপনার পেট এখনও খালি থাকে। এদিকে, অন্যান্য খাবার খাওয়ার সাথে সাথে যদি জুস গ্রহণ করা হয় তবে রস থেকে পুষ্টি সঠিকভাবে শোষিত হতে পারে না। জুসটি তৈরি হওয়ার সাথে সাথেই পান করার পরামর্শ দেওয়া হয় এবং একদিন থেকে পাস না করার পরামর্শ দেওয়া হয়।\nউচ্চ ফাইবার রয়েছে এমন ফল বেছে নিন\nআপনারা যারা ডায়েটে আছেন, তাদের জন্য উচ্চ ফাইবার আছে এমন ফল বাছুন যাতে তারা আপনাকে দীর্ঘ সময় পূর্ণ করতে পারে, যাতে আপনার ক্ষুধাও নিয়ন্ত্রণে থাকে। লিন্ট অপসারণকারী জুসার ব্যবহার করার পরিবর্তে, এমন জুস তৈরি করতে একটি ব্লেন্ডার ব্যবহার করুন যা ফল এবং উদ্ভিজ্জ রসের উপাদানগুলিকে অপসারণ করবে না।\nপ্রস্তাবিত ফল এবং সবজি পরিবেশন\nজাতীয় স্বাস্থ্য পরিষেবা অনুসারে, বয়স এবং ওজনের উপর নির্ভর করে প্রতিটি ব্যক্তির ফল খাওয়ার অংশ আলাদা। কিন্তু আপনি যদি আপনার খাদ্যতালিকায় ফল এবং সবজির রস খেতে চান, তাহলে একটি দিনে সুপারিশকৃত পরিবেশন হল দুটি ফল এবং চারটি সবজির বিভিন্ন রঙ এবং স্বাদের সমন্বয়ে।\nআপনি যদি ফলের রস খাওয়ার মাধ্যমে একটি ডায়েট বাস্তবায়ন করতে চান তবে আপনাকে এখনও প্রথমে আপনার ডাক্তারের সাথে কথা বলার পরামর্শ দেওয়া হচ্ছে। আপনার যদি খাদ্য এবং পুষ্টি সম্পর্কে প্রশ্ন থাকে, তাহলে অ্যাপের মাধ্যমে সরাসরি আপনার ডাক্তারকে জিজ্ঞাসা করতে দ্বিধা করবেন না . এর মাধ্যমে ডাক্তারের সাথে যোগাযোগ করুন ভিডিও/ভয়েস কল এবং চ্যাট যে কোন সময় এবং যে কোন জায়গায়। আপনার যদি কিছু ভিটামিন বা স্বাস্থ্য পণ্যের প্রয়োজন হয় তবে আপনাকে আর বাড়ি থেকে বের হতে হবে না। থাকা আদেশ মাধ্যম এবং আপনার অর্ডার এক ঘন্টার মধ্যে বিতরণ করা হবে। চলে আসো, ডাউনলোড এখন অ্যাপ স্টোর এবং গুগল প্লেতেও।


সরিয়ে নেয়া হলো ‘কমান্ডো’র টিজার - ভয়েস টেলিভিশন\nPrinted on Wed May 05 2021 10:02:51 PM\nসরিয়ে নেয়া হলো ‘কমান্ডো’র টিজার\nসরিয়ে নেয়া হলো কলকাতার দেব অভিনীত বাংলাদেশি ছবি ‘কমান্ডো’র টিজার। পশ্চিমবঙ্গের এই সুপারস্টার ও সাংসদ চলচ্চিত্রটির কেন্দ্রীয় চরিত্রে অভিনয় করছেন।\nগত ২৫ ডিসেম্বর সন্ধ্যায় এ অভিনেতার জন্মদিন উপলক্ষে ‘দেব এন্টারটেইনমেন্ট ভেনচার্স’ নামে ইউটিউব চ্যানেল এ টিজারটি মুক্তি দেয়া হয়েছিল।\nইসলাম অবমাননার অভিযোগের মুখে ২৮ ডিসেম্বর সোমবার সন্ধ্যায় এটি সরিয়ে নেওয়া হয়েছে। বিষয়টি নিশ্চিত করেছেন ছবিটির পরিচালক শামিম আহমেদ রনি ও প্রযোজক মো. সেলিম খান।\nদেশের খ্যাতনামা প্রযোজনা প্রতিষ্ঠান শাপলা মিডিয়ার কর্ণধার মো. সেলিম খান বলেন, ‘টিজারের একটি দৃশ্য দেখে বলে দেয়া যায় না সিনেমার পুরো গল্প কী হবে! আমি নিজেও একজন মুসলিম। চাঁদপুরের একটি ইউনিয়ন পরিষদের চেয়ারম্যান আমি। সেখানের ৯৫ শতাংশ লোক মুসলিম। তারা জানেন আমাকে। আমি নিজের টাকায় সেখানে একটি মসজিদও করছি। তাই ইসলামকে অবমাননা করার মতো স্পর্ধা বা সাহস আমার নেই।’\nঅন্যদিকে, ‘কমান্ডো’র টিজার সরিয়ে নেয়া প্রসঙ্গে রনি বলেন, ‘‘আমি ও আমার প্রযোজক মুসলিম। ইসলামের অবমাননা করা হয় এমন কিছু আমরা কখনোই করিনি, করবোও না। তবুও ধর্মপ্রাণ মুসলমানদের অনুভূতিতে অনিচ্ছাসত্ত্বেও আঘাত করায় আমি এবং আমার টিম দুঃখ ও ক্ষমা চাইছি। তাদের বক্তব্যের প্রতি শ্রদ্ধা জানিয়ে আমরা ‘কমান্ডো র টিজারটি রিমুভ করে দিচ্ছি।’’\n‘কমান্ডো’র প্রথম টিজার প্রকাশের পরপরই অনেকে সিনেমাটিকে ইসলামের বিরুদ্ধে অপপ্রচারের প্রয়াস বলে মনে করছেন। সিনেমায় ইসলামকে অবমাননা করা হয়েছে দাবি করেন আব্দুল্লাহ হাই সাইফুল্লাহ নামের একজন মাওলানাও। ফেসবুকে জনপ্রিয় এই ব্যক্তি টিজার থেকে সিনেমার স্ক্রিনশট নিয়েও পোস্ট দেন। তিনি ‘কালেমা’র ব্যবহারকে জঙ্গিবাদের সিম্বল হিসেবে দেখানো হয়েছে বলে মন্তব্য করেন।\nআরও পড়ুন- শাপলা মিডিয়ার ‘কমান্ডো’র শুটিংয়ে বাংলাদেশে আসছেন দেব


আলাপ:চট্টগ্রাম বিশ্ববিদ্যালয় - উইকিপিডিয়া\nএই পাতাটি চট্টগ্রাম বিশ্ববিদ্যালয় নিবন্ধের উন্নয়ন নিয়ে আলোচনার জন্য আলাপ পাতা।\n২ চবি আরো কয়েকটি ছাত্র রাজনীতির সংগঠন আছে তা যুক্ত করা হোক\n৩ ইংরেজি উইকিপিডিয়ার মত প্রদানকৃত ডিগ্রিগুলোর নাম উল্লেখ করা যেতে পারে।\n৪ সম্পাদনার অনুরোধ, ১ এপ্রিল ২০১৮\n৫ সম্পাদনার অনুরোধ, ৪ মে ২০১৯\nএকটা ম্যাগাজিনে একটা পরিসংখ্যান পেলাম। উপযুক্ততার বিচারে যুক্ত করার অনুরোধ থাকলো:\nপ্রতিষ্ঠা: ১৯৬৬ খ্রিষ্টাব্দ\nআয়তন: ১,২৫৭.৮২ একর\nরিসার্চ সেন্টার: ৫\nঅধিভুক্ত ফ্যাকাল্টি: ১\nঅধিভুক্ত ইনস্টিটিউট: ২\nঅধিভুক্ত কলেজ: ৮\nহল: ৯ (ছাত্র ৬, ছাত্রী ৩)\nহোস্টেল: ১ (ফরেস্ট্রি)\nশিক্ষার্থী: ১৭,৯২৮ (ছাত্র ১৩২৫৪, ছাত্রী ৪৬৭৪)\nতৃতীয় শ্রেণীর কর্মচারী: ৪৭৮\nচতুর্থ শ্রেণীর কর্মচারী: ১১৮০\n↑ দক্ষিণ জনপদের প্রদীপ্ত আলোক মশাল, তাছলিমা কাউছার হ্যাপী; [মাসিক] আবহ, বর্ষ ৩, সংখ্যা ১, মার্চ ২০১০ সংখ্যা; বড় মগবাজার, ঢাকা থেকে প্রকাশিত; পৃষ্ঠা ৫১-৫৬।\n—মঈনুল ইসলাম (আলাপ * অবদান) ১৯:১৩, ১৪ আগস্ট ২০১০ (ইউটিসি)\nউল্লেখিত তথ্যাবলী চট্টগ্রাম বিশ্ববিদ্যালয় থেকে প্রকাশিত ২০০৮ সালের ডায়েরী থেকে হুবহু নেয়া হয়েছে। এটি সাম্প্রতিক পরিসংক্ষ্যান নয়। আমার সংগ্রহে এই ডায়েরী আছে (পরবর্তী সংখ্যা নেই)। মাসিক আবহ-তে ২০০৮ সালের পরিসংখ্যান মার্চ ২০১০ এ প্রকাশিত হয়েছে। এ হলো আমাদের দেশের তথ্যের অবস্থা। হায় সেলুকাস! ----Cool BD (আলাপ | অবদান) ০৮:৪৩, ১৭ আগস্ট ২০১০ (ইউটিসি)\nআপ-টু-ডেট থাকার জন্য আপনাকে ধন্যবাদ। সত্যিই সেলুকাস! কী আর করার। নিজে সঠিকটা না করা পর্যন্ত অন্যেরটা কিভাবে ক্রিটিসাইয করি? তাই আপাতত নিজে সঠিকটা করার জন্য মুখিয়ে আছি...। —মঈনুল ইসলাম (আলাপ * অবদান) ১৯:০০, ১৭ আগস্ট ২০১০ (ইউটিসি)\nডিপার্টমেন্ট ও অনুষদ সহ একটা টেম্প্লেট বানানো উচিত । আর ডিপার্টমেন্টগুলোর নামে নিবন্ধ খোলা যেতে পারে। প্রবীর ঘোষ (আলাপ) ১৫:০৯, ২৮ অক্টোবর ২০১৫ (ইউটিসি)\nচবি আরো কয়েকটি ছাত্র রাজনীতির সংগঠন আছে তা যুক্ত করা হোক[সম্পাদনা]\nআরো যুক্ত করা হোক আহমদ মাছুম (আলাপ) ১৫:৪৮, ৯ মে ২০১৬ (ইউটিসি)\nবাংলাদেশ ইসলামী ছাত্রশিবির ক্ষনিকের আগন্তুক (আলাপ) ০৬:৩৬, ৩১ আগস্ট ২০১৬ (ইউটিসি)\nইংরেজি উইকিপিডিয়ার মত প্রদানকৃত ডিগ্রিগুলোর নাম উল্লেখ করা যেতে পারে।[সম্পাদনা]\nইংরেজি উইকিপিডিয়ার মত প্রদানকৃত ডিগ্রিগুলোর নাম উল্লেখ করা যেতে পারে।\nসম্পাদনার অনুরোধ, ১ এপ্রিল ২০১৮[সম্পাদনা]\nএই অনুরোধটির উত্তর দেয়া হয়েছে।\nMd Emdadul Islam Reyad (আলাপ) ১৯:০৩, ১ এপ্রিল ২০১৮ (ইউটিসি) রাজনৈতিক ছাত্র্সংগঠনের তালিকায় ইসলামিক ফ্রন্ট বাংলাদেশ'র ছাত্র্সংগঠন "ইসলামী ছাত্রসেনা" যোগ করার অনুরোধ করছি\nকরা হয়নি। --আফতাব (আলাপ) ১৫:৪৯, ১১ এপ্রিল ২০১৮ (ইউটিসি)\nসম্পাদনার অনুরোধ, ৪ মে ২০১৯[সম্পাদনা]\n"চট্টগ্রাম বিশ্ববিদ্যালয় আবৃত্তি মঞ্চ"\nএই তিনটি সাংস্কৃতিক সংগঠন ও চট্টগ্রাম বিশ্ববিদ্যালয়ের যথেষ্ট সফলভাবে ক্রিয়াশীল সাংস্কৃতিক সংগঠন। সাংস্কৃতিক সংগঠন হিসেবে এই তিনটি সাংস্কৃতিক সংগঠনের নাম সংযুক্ত করার অনুরোধ জানাচ্ছি। --119.30.35.161 (আলাপ) ১৩:৩৬, ৪ মে ২০১৯ (ইউটিসি)\nযোগ করা হয়েছে। --আফতাবুজ্জামান (আলাপ) ২৩:২৩, ৯ জুন ২০১৯ (ইউটিসি)\n'https://bn.wikipedia.org/w/index.php?title=আলাপ:চট্টগ্রাম_বিশ্ববিদ্যালয়&oldid=3490666' থেকে আনীত\nএ পৃষ্ঠায় শেষ পরিবর্তন হয়েছিল ০৬:৩৫টার সময়, ১০ জুন ২০১৯ তারিখে।


প্রকাশ : ১৪ অক্টোবর ২০১৮, ১৫:৪২\nশুরু হলো ইন্টারনেট যুক্ত শাওমি এমআই টিভি ৪এ (Xiaomi Mi TV 4A)-র বিক্রি। বিশেষজ্ঞরা বলছেন, স্মার্টফোনের পর এবার টিভির বাজার মাত করতে চলেছে শাওমি।\nআগামী ১৬ অক্টোবর (মঙ্গলবার) থেকে অনলাইন বিপণণী সংস্থা ‘ফ্লিপকার্টে’ পাওয়া যাচ্ছে এই টিভি।\nভারতীয় সংবাদমাধ্যম বিজনেস টুডের খবরে বলা হয়, ৩২ ইঞ্চি শাওমি টিভি ৪এ’র দাম মাত্র ১৩ হাজার ৯৯৯ টাকা। আর ২২ হাজার ৯৯৯ টাকায় পাওয়া যাচ্ছে ৪৩ ইঞ্চি টিভি। ভারতের জন্য বিশেষভাবে এই টিভি দুটির ডিজাইন করেছে শাওমি। এর আগে এমআই টিভি ৪ ভারতের বাজারে লঞ্চ করে শাওমি।\nশাওমির নতুন এই টিভি ইন্টারনেটের সঙ্গেও যুক্ত করা যাবে। প্যাচওয়াল ইউজার ইন্টারফেসের মাধ্যমে দেখা যাবে সিনেমা ও পছন্দমতো টিভি অনুষ্ঠান।\nMi.com-এ ৩২ ইঞ্চি এমআই টিভি ৪এ-র দাম ১৪ হাজার ৯৯৯ টাকা ও ৪৩ ইঞ্চি টিভির দাম পড়বে ২৪ হাজার ৯৯৯ টাকা। কিন্তু জিওফাই ব্যবহার করে টিভিটি বুকিং দিলে ২ হাজার ২০০ টাকার ক্যাশব্যাক পাওয়া যাচ্ছে।\nশাওমি দাবি করছে, এই টিভিতে রয়েছে মোট ৫ লাখ ঘণ্টার সিনেমা ও অনুষ্ঠান। এর মধ্যে ৮০ শতাংশ অনুষ্ঠান দেখা যাবে বিনামূল্যে। সেজন্য জি ফাইভ, হটস্টার, ভুট, ভুট কিডস, সোনি লাইভ, হাঙ্গামা প্লে, সান নেক্সট, অল্ট বালাজি, ফ্লিক্সের মতো সংস্থার সঙ্গে চুক্তি করেছে শাওমি। প্রতি সপ্তাহে মঙ্গলবার ও শুক্রবার Mi.com ও ফ্লিপকার্ট থেকে কেনা যাবে এই টিভি।\nMi TV 4A ৩২ ইঞ্চি টিভির স্পেসিফিকেশন ও ফিচার:\n৩২ ইঞ্চি Mi TV 4A-তে থাকছে ১৩৬৬X৭৬৮ পিক্সেল রেজিলিউশনের ডিসপ্লে। এই টিভিতে রয়েছে ৪ জিবি মেমরি ১ জিবি RAM. আরও আছে ওয়াইফাই, ২টি এইচডিএমআই পোর্ট, ইউএসবি পোর্ট ও অ্যান্টেনা পোর্ট। এই টিভিতে ২টি ৫ ওয়াটের স্পিকারও রয়েছে।\nMi TV 4A ৪৩ ইঞ্চি টিভির স্পেসিফিকেশন ও ফিচার:\n৪৩ ইঞ্চি Mi TV 4A তে রয়েছে ১৯২০X১০৮০ পিক্সেল রেজ্যুলিউশনের Full HD স্ক্রিন। ১৭৮ ডিগ্রি ভিউইং অ্যাঙ্গেলের এই স্ক্রিন ঘরের যে কোনও কোণ থেকেই দেখা যাবে।\nটিভিতে এমলজিক টি ৯৬২ চিপসেটের সঙ্গে দেওয়া হয়েছে মালি ৪৫০ এমপি৫ জিপিইউ। এছাড়া রয়েছে ৮ জিবি স্টোরেজ ও ১ জিবি RAM.\nকানেকটিভিটির জন্য টিভিতে রয়েছে WiFi, ৩টি HDMI পোর্ট, ২টি USB পোর্ট, এভি কানেকটিভিটি, একটি এস/পিডিআইএফ অডিও পোর্ট, একটি অ্যান্টেনা পোর্ট ও ৩.৫ এমএম অডিও জ্যাক। টিভির সঙ্গে থাকা রিমোটে রয়েছে ১১টি বটন, wf দিয়ে চালানো যাবে সেট টপ বক্সও।


নড়াইলে খালেদা জিয়ার নামে মামলা [UPDATED] - খবর, সাস্থ,রূপচর্চা,মোবাইল টিপস,ভিডিও টিউটোরিয়াল,ডাউনলোড\nনড়াইলে খালেদা জিয়ার নামে মামলা [UPDATED]\nনড়াইল: বিএনপি চেয়ারপারসন বেগম খালেদা জিয়ার স্বাধীনতা যুদ্ধে শহীদের সংখ্যা নিয়ে বিতর্কিত বক্তব্য দেয়ার অভিযোগে নড়াইলের আমলি আদালতে মানহানির মামলা দায়ের করা হয়েছে।\nবৃহস্পতিবার দুপুরে সদর আমলি আদালতের বিজ্ঞ বিচারক মো. জাকারিয়্যার আদালতে মামলাটি দায়ের করেন জেলার কালিয়া উপজেলার চাপাইল গ্রামের মুক্তিযোদ্ধা মো. ইউসুফ আলী ফারুকীর সন্তান মো. রায়হান ফারুকী ইমাম।\nমামলাটি আমলে নিয়ে জুডিশিয়াল তদন্তের মাধ্যমে ২০১৬ সালের ২ ফেব্রুয়ারি প্রতিবেদন দাখিলের দিন ধার্য করেছেন।\nমামলার বিবরণে অভিযোগ করা হয়েছে, আমি একজন মুক্তিযোদ্ধা পরিবারের সন্তান এবং বাংলাদেশের মহান মুক্তিযুদ্ধের প্রতি শ্রদ্ধাশীল একজন মানুষ। বাংলাদেশের মহান মুক্তিযুদ্ধে ৩০ লাখ শহীদের প্রতি অসীম শ্রদ্ধাশীল এবং মুক্তিযুদ্ধের শহীদদের সংখ্যার প্রতিও দৃঢ় বিশ্বাসী। বাংলাদেশের মহান স্থপতি জাতিরজনক বঙ্গবন্ধু মেখ মুজিবুর রহমানের সকল কথা ও কাজের প্রতি অসীম শ্রদ্ধাশীল একজন দেশ প্রেমিক নাগরিক।\nঅপরদিকে, উপরিউক্ত আসামি বাংলাদেশ জাতীয়তাবাদী দল বিএনপি নামক রাজনৈতিক দলের চেয়ারপারসন। গত ২১ ডিসেম্বর সন্ধ্যায় তিনি ঢাকায় মুক্তিযোদ্ধাদের একটি সমাবেশে প্রধান অতিথির বক্তব্যে বলেন, ‘স্বাধীনতা যুদ্ধে ত্রিশ লাখ শহীদ হয়েছেন বলা হয়। কিন্তু প্রকৃতপক্ষে কতজন শহীদ হয়েছেন তা নিয়ে বির্তক আছে।\nএছাড়া তিনি একই সমাবেশে বঙ্গবন্ধু শেখ মুজিবুর রহমানের নাম উল্লেখ না করে তাকে ইঙ্গিত করে বলেন, ‘তিনি স্বাধীনতা চাননি। পাকিস্তানের প্রধানমন্ত্রী হতে চেয়েছিলেন। স্বাধীন বাংলাদেশ চাননি।’ এ বক্তব্য বিভিন্ন ইলেকট্রনিক্স মিডিয়ায় প্রচারিত হয় এবং পরের দিন ২২ ডিসেম্বরে বিভিন্ন পত্র-পত্রিকায় প্রকাশিত হয়। মুক্তিযুদ্ধে শহীদদের সংখ্যা জাতির জনকের গৌরবজনক ভূমিকাকে প্রশ্নবিদ্ধ করে উদ্দেশ্যমূলক বক্তব্য দেয়ায় ক্ষুদ্ধ হয়ে তিনি এ মামলাটি দায়ের করেছেন।\nমামলার বাদী পক্ষের আইনজীবী অ্যাডভোকেট আব্দুস সালাম খান জানান, বাদীর নালিশের ভিত্তিতে ৫০০/৫০১/৫০২ ধারায় মামলাটি দায়ের করা হয়েছে।


সুচি কি অন্ধ? রোহিঙ্গা নিধন হয়নি- ভাষণে বললেন সূচি ⋆ ITDOCTOR24.COM\nHome Latest news সুচি কি অন্ধ? রোহিঙ্গা নিধন হয়নি- ভাষণে বললেন সূচি\nমিয়ানমারে কোন জাতিগত সংখ্যালঘু নিধনের ঘটনা ঘটেনি। তবে যে সব শরনার্থী বাংলাদেশসহ অন্যান্য দেশে গিয়েছে তাদের ফিরিয়ে নিতে প্রস্তুত মিয়ানমার, শেষ পর্যন্ত বিশ্বজাতির উদ্দেশ্যে এমনটাই বললেন মিয়ানমারের নেত্রী অং সান সু চি।\nসেনা অভিযান বন্ধে মিয়ানমারের প্রতি দ্বিতীয় দফায় গত ১৬ সেপ্টেম্বর আহবান জানায় জাতিসংঘ। সেনা অভিযান বন্ধে দেশটির ডি ফ্যাক্টো নেত্রী অং সান সু চির হাতে শেষ সুযোগ রয়েছে বলেও উল্লেখ করেন জাতিসংঘের মহাসচিব অ্যান্তোনিও গুতেরেস।\nমিয়ানমারের রাখাইন রাজ্যে ব্যাপক হত্যাযজ্ঞ চালিয়েছে দেশটির সেনাবাহিনী। অমানবিক নির্যাতন চালাচ্ছে, নারীদের ধর্ষণ করছে, শিশু, বৃদ্ধ, যুবকদের এলোপাতাড়ি গুলি করে হত্যার ঘটনা সেখানে ঘটেছে। এর ফলে প্রায় চার লাখ রোহিঙ্গা মুসলিম ওই নিজেদের বাড়ি-ঘর ছেড়ে পালিয়ে বাংলাদেশে আশ্রয় নিয়েছে।\nPrevious articleকিভাবে ফেসবুক ডিলেট করবেন আজীবনের জন্য\nNext articleআইফোন ১০ কি আছে এত বিস্ময়কর!\nমিয়ানমারে যুদ্ধের সরঞ্জাম বিক্রির কথা ভাবছে ভারত ⋆ ITDOCTOR24.COM বৃহস্পতিবার সেপ্টেম্বর 21st, 2017 At 09:59 অপরাহ্ণ\nপর্ণ সাইট বন্ধে বাংলাদেশের প্রথম ফ্রী Anti-Porn সফটওয়্যার ছাড়লো বাংলাদেশ সাইবার আর্মি+ডাউনলোড লিঙ্ক… I am Back !!!


কতদিন দেশে থাকবেন শাবনূর? | NewsCtg.Com নিউজসিটিজিডটকম\nHome / বিনোদন / যুগান্তর / কতদিন দেশে থাকবেন শাবনূর?\nকতদিন দেশে থাকবেন শাবনূর?\nSadia Afroza 9:13:00 AM বিনোদন , যুগান্তর\nপ্রায় এক বছর অস্ট্রেলিয়ায় কাটিয়ে ১১ ফেব্রুয়ারি দেশে ফিরেছেন এক সময়ের জনপ্রিয় চিত্রনায়িকা শাবনূর। আপাতত ঢাকার উত্তরায় মায়ের বাসায় তিন বছরের ছেলে আইয়ানকে নিয়ে অবস্থান করছেন। প্রতিবারই দেশে ফিরে বলেছেন, দেশের টানে ফিরে এসেছেন। অভিনয় করবেন, পরিচালনা করবেন। আরও কত কী? এবার ফিরেও একই কথা বলেছেন গণমাধ্যমে। এবার অবশ্য একটু বাড়িয়ে বলেছেন, লম্বা সময় দেশে অবস্থান করবেন। তবে কাজ করবেন কিনা সেটা এখনও পরিষ্কার করে কিছু বলেননি; কিন্তু তার এ লম্বা সময় দেশে থাকা নিয়েও অনেকের মনে প্রশ্ন জেগেছে।\nকিছুদিন আগে বিভিন্ন গণমাধ্যমে তার বিচ্ছেদ নিয়ে সংবাদ প্রকাশ হয়েছিল। তখন বলা হয়েছিল, স্বামীর সঙ্গে বনিবনা হচ্ছে না। যে কোনো সময় বিচ্ছেদ হতে পারে; কিন্তু সেসব গুজব বলেই উড়িয়ে দিয়েছিলেন। বলেছেন, স্বামী-সন্তান নিয়ে তিনি বেশ সুখেই আছেন। তাদের সংসারে কোনো ঝামেলা নেই; কিন্তু এবার লম্বা সময় দেশে থাকা নিয়ে পুরনো গুজবই আবার সামনে এসেছে। বিশ্বস্ত সূত্র বলেছে, মূলত স্বামীর সঙ্গে মনোমালিন্য দূর করতেই বেশকিছু দিন দেশে থাকতে চান এ নায়িকা। যদি সব ঝামেলা চুকে যায়, তাহলে আবার সিনেমায় ফেরার ইঙ্গিত দিয়েছেন তিনি।


প্রশ্নোত্তর আত-তাহরীক জানুয়ারী ২০১৫\nপ্রশ্ন (১/১২১) : কোন কোন সময় সালাম দেওয়া বা নেওয়া নিষিদ্ধ?\n-সজল*, হারুপুর, রাজশাহী।\nউত্তর : সালাম সর্বাবস্থায় আদান-প্রদান করা যায়। রাসূল (ছাঃ) ছালাতরত অবস্থাতেও হাতের ইশারায় সালামের উত্তর দিতেন (আবুদাউদ হা/৯২৬, তিরমিযী হা/৩৬৭, মিশকাত হা/৯৯১)। কেবল পেশাব-পায়খানার সময় তিনি সালামের উত্তর দিতেন না, বরং বের হয়ে উত্তর দিতেন (যদি সেই ব্যক্তি মওজুদ থাকত) (বুখারী হা/৩৩৭, আবুদাঊদ হা/১৭, মিশকাত হা/৪৬৭, ৫৩৫)।\n*[আরবীতে ইসলামী নাম রাখুন ও সেই নামে ডাকুন (স.স.)]।\nপ্রশ্ন (২/১২২) : মুসলিম মৃতব্যক্তির কাফন-দাফন কার্যে কোন হিন্দু অংশগ্রহণ করতে পারবে কি?\nউত্তর : মুমিনের কাফন-দাফন সম্পন্ন করা অত্যন্ত নেকীর কাজ। মুসলমানগণ নেকীর আশায় উক্ত কাজে শরীক হয়ে থাকে। রাসূলুল্লাহ (ছাঃ) বলেন, ‘যে ব্যক্তি কোন মুসলিম মাইয়েতকে গোসল করাল। অতঃপর তার গোপনীয়তাসমূহ গোপন রাখল, আল্লাহ তাকে চল্লিশ বার ক্ষমা করবেন। যে ব্যক্তি মাইয়েতের জন্য কবর খনন করল, অতঃপর দাফন শেষে তা ঢেকে দিল, আল্লাহ তাকে ক্বিয়ামত পর্যন্ত পুরস্কার দিবেন জান্নাতের একটি বাড়ীর সমপরিমাণ, যেখানে আল্লাহ তাকে রাখবেন। যে ব্যক্তি মাইয়েতকে কাফন পরাবে, আল্লাহ তাকে ক্বিয়ামতের দিন জান্নাতের মিহি ও মোটা রেশমের পোষাক পরাবেন’ (বায়হাক্বী ৩/৩৯৫; ত্বাবারাণী, ছহীহ আত-তারগীব হা/৩৪৯২, সনদ ছহীহ)। কিন্তু হিন্দু বা অমুসলিমদের উক্ত নিয়ত থাকে না। তবে সাধারণভাবে তারা ছোট-খাট যেকোন সহযোগিতা করতে পারে।\nপ্রশ্ন (৩/১২৩) : আমাদের মসজিদের ইমাম জুম‘আ ব্যতীত কোন ছালাত আদায় করে না এবং সিগারেট-জর্দা-গুল ব্যবহার করে। তাকে সরিয়ে দেওয়াও সম্ভব নয়। এক্ষণে আমাদের করণীয় কি?\nউত্তর : ইমাম যদি জুম‘আ ব্যতীত পাঁচ ওয়াক্ত ছালাত তরককারী হয়, তবে তার পিছনে ছালাত সিদ্ধ হবে না। কেননা রাসূলুল্লাহ (ছাঃ) বলেছেন, ‘মুমিন ও কাফির-মুশরিকের মধ্যে পার্থক্য হ’ল ছালাত’ (মুসলিম হা/১৩৪, মিশকাত হা/৫৬৯)। প্রশ্নে উল্লিখিত অবস্থায় ইমামকে নছীহত করতে হবে অথবা এড়িয়ে যেতে হবে। আর ঐ ইমামের ছালাত কবুল হয় না মুছল্লীরা যাকে শারঈ কারণে অপসন্দ করে (তিরমিযী, আবুদাঊদ, মিশকাত হা/১১২২, ২৮)।\nপ্রশ্ন (৪/১২৪) : অনেকে বলে থাকে যে, রাতের অন্ধকারে ছালাত আদায় করা ঠিক নয়, বরং আলো জ্বালিয়ে ছালাত আদায় করতে হবে। এ বক্তব্য সঠিক কি-না জানিয়ে বাধিত করবেন।\n-মুহসিন আলম, ছোট বনগ্রাম, রাজশাহী।\nউত্তর : বক্তব্যটি ভিত্তিহীন। আলো ছালাতের কবুল হওয়ার কোন শর্ত নয়। তাছাড়া রাসূলুল্লাহ (ছাঃ) স্বীয় গৃহে অনেক সময় অন্ধকারে ছালাত আদায় করেছেন (বুখারী হা/৩৮২; মুসলিম হা/৫১২, মিশকাত হা/৭৮৬, ‘সুৎরা’ অনুচ্ছেদ)। তবে মসজিদে আলোর ব্যবস্থা থাকা আবশ্যক। যাতে সাপ-বিচ্ছু বা অন্য কিছুর ক্ষতি থেকে রক্ষা পাওয়া যায় এবং মুছল্লী সহজে জামা‘আতে শরীক হ’তে পারে।\nপ্রশ্ন (৫/১২৫) : মহিলারা ছালাত অবস্থায় পায়ের পাতা ঢেকে রাখবে কি?\nউত্তর : পর্দার মধ্যে মহিলা পরিবেশে প্রয়োজন নেই। অন্য সময়ে যথাসাধ্য ঢেকে রাখবে। কেননা দু’হাতের তালু ও চেহারা ব্যতীত মহিলাদের সর্বাঙ্গ সতরের অন্তর্ভুক্ত (আবুদাঊদ হা/৪১০৪; মিশকাত হা/৪৩৭২)। আল্লাহ বলেন, ‘তোমরা সাধ্যমত আল্লাহ্কে ভয় কর’ (তাগাবুন ৬৪/১৬)।\nপ্রশ্ন (৬/১২৬) : কথা কাটাকাটির কারণে এবং পরে শিক্ষা প্রতিষ্ঠান পরিবর্তনের কারণে ৬/৭ মাস যাবৎ বান্ধবীর সাথে কথা বলিনি। এক্ষণে এর জন্য কি আমি গোনাহগার হচ্ছি?\nউত্তর : রাসূলুল্লাহ (ছাঃ) বলেছেন, ‘তিন দিনের বেশী কোন মুসলমানের জন্য অপর মুসলিম হ’তে সম্পর্ক ছিন্ন রাখা হালাল নয়। তাদের উভয়ের মধ্যে উত্তম সেই ব্যক্তি, যে প্রথমে সালাম করে’ (মুত্তাফাক্ব আলাইহ, মিশকাত হা/৫০২৭ ‘সালাম’ অনুচ্ছেদ)। অন্য বর্ণনায় এসেছে, যে ব্যক্তি তিন দিনের বেশী সম্পর্ক ছিন্ন রাখবে এবং ঐ অবস্থায় মৃত্যুবরণ করবে, সে জাহান্নামে প্রবেশ করবে’ (আহমাদ, আবুদাঊদ, মিশকাত হা/৫০৩৫)। অতএব মন থেকে দূরত্ব পরিহার করতে হবে এবং সম্ভবপর যেকোন মাধ্যমে দ্রুত তার সাথে যোগাযোগ করে সম্পর্ক স্বাভাবিক করে নিতে হবে।\nপ্রশ্ন (৭/১২৭) : জনৈক ব্যক্তি বলেন, কোন ব্যক্তি ওয়ায মাহফিলে যাওয়ার ইচ্ছা করে সামনের পা বাড়িয়ে পিছনের পা তোলার আগেই সকল গোনাহ মাফ হয়ে যায়। একথার কোন সত্যতা আছে কি?\n-মাহবূব, শঠীবাড়ী, রংপুর।\nউত্তর : এইরূপ শব্দে হাদীছ পাওয়া যায় না। তবে নেকীর উদ্দেশ্যে পূর্ণ ইখলাছের সাথে পবিত্র কুরআন ও ছহীহ হাদীছ ভিত্তিক কোন আলোচনা সভায় অংশগ্রহণ করলে অসংখ্য নেকী পাওয়া যাবে ইনশাআল্লাহ। রাসূল (ছাঃ) বলেন, আল্লাহ তা‘আলা নেকী ও পাপ লিখেন। অতএব যে ব্যক্তি কোন নেকী করার ইচ্ছা করে তা বাস্তবায়ন করতে পারে না, আল্লাহ তার পূর্ণ নেকী লিখে থাকেন। আর যে ব্যক্তি তা বাস্তবায়ন করতে সক্ষম হয়, তার আমলনামায় ১০ থেকে ৭শ’র অধিক নেকী লেখা হয়’ (মুত্তাফাক্ব আলাইহ, মিশকাত হা/২৩৭৪ ‘আল্লাহর রহমত প্রশস্ত’ অনুচ্ছেদ, ‘দো‘আ’ অধ্যায়)। তিনি আরো বলেন, যে ব্যক্তি ইলম অর্জনের জন্য রাস্তায় বের হ’ল, আল্লাহ তাঁর জান্নাতের রাস্তা সহজ করে দিবেন (মুসলিম, মিশকাত হা/২০৪)। তিনি বলেন, ‘যখন কোন কওম আল্লাহ্কে স্মরণ করার জন্য একত্রিত হয়ে বসে, তখন ফেরেশতাগণ তাদেরকে ঘিরে নেন, আল্লাহর রহমত তাদেরকে ঢেকে ফেলে এবং তাদের উপর শান্তি বর্ষিত হয়। আল্লাহ্ তা‘আলা তাঁর পাশের ফেরেশতাগণের সামনে তাদের প্রশংসামূলক আলোচনা করেন’(মুসলিম হা/২৭০০; ছহীহুল জামে‘ হা/৫৫০৯; মিশকাত হা/২২৬১)।\nপ্রশ্ন (৮/১২৮) : জনৈক দানশীল ধার্মিক ব্যক্তি কিছু স্কুল-কলেজ প্রতিষ্ঠার পর মারা গেছেন। বর্তমানে সেগুলিতে নাচ-গানসহ বিভিন্ন অনৈসলামিক কর্মকান্ড হয়ে থাকে। এক্ষণে এসব পাপের ভার কি কেবল বর্তমান পরিচালকদের না উক্ত প্রতিষ্ঠাতার আমলনামাতেও যুক্ত হবে?\nসোহাগদল, নেছারাবাদ, পিরোজপুর।\nউত্তর : যেহেতু প্রতিষ্ঠাতা মারা যাওয়ার পর এসব কার্যকলাপ শুরু হয়েছে, সেহেতু তিনি এর জন্য দায়ী হবেন না। বরং বর্তমান পরিচালকগণ এর জন্য গুনাহগার হবে। আল্লাহ বলেন, ‘একজনের পাপের বোঝা আরেকজন বইবে না’ (আন‘আম ৬/১৬৪)। তবে যদি এগুলির পিছনে প্রতিষ্ঠাতার সমর্থন ছিল বলে প্রমাণিত হয়, তবে তিনিও দায়ী হবেন।\nপ্রশ্ন (৯/১২৯) : আমার জানা মতে, হিন্দুরা যেমন সিঁদুর ব্যবহার করে স্বামীর মঙ্গলের জন্য, মুসলিমদের মাঝেও নাকফুল পরিধানের নীতি এরূপ কারণেই এসেছে। এক্ষণে মহিলাদের জন্য এটা ব্যবহার করা শরী‘আত সম্মত হবে কি?\nউত্তর : উক্ত বক্তব্য ভুল। কোন মুসলিম মহিলাই স্বামীর মঙ্গলের জন্য নাকফুল পরে না। বরং এটি নারীদের অলংকার বিশেষ। যা তারা তাদের সৌন্দর্য ফুটিয়ে তোলার জন্য পরিধান করে থাকে। অতএব নাকফুল ব্যবহারে শরী‘আতে কোন বাধা নেই (ফাতাওয়া লাজনা দায়েমা ২৪/৩৬)। আবু মূসা আশ‘আরী (রাঃ) বলেন, রাসূল (ছাঃ) বলেছেন, ‘স্বর্ণ ও রেশমী কাপড় আমার উম্মতের নারীদের জন্য হালাল করা হয়েছে এবং পুরুষদের জন্য হারাম করা হয়েছে’ (ইবনু মাজাহ হা/৩৫৯৫, আবুদাঊদ হা/৪০৫৭, মিশকাত হা/৪৩৯৪)। উল্লেখ্য, মেয়েদের কান ফুটানোর বিষয়টিও জায়েয আছে। জাহেলী যুগে এটা করা হ’ত। কিন্তু ইসলামী যুগে রাসূলুল্লাহ (ছাঃ) এটাতে কোন আপত্তি করেননি (ফিক্বহুস সুন্নাহ পৃঃ ২/৩৪)।\nপ্রশ্ন (১০/১৩০) : মৃত্যুবরণ করার পর মানুষের কোন আমল কি জারী থাকে?\nউত্তর: রাসূলুল্লাহ (ছাঃ) বলেন, ‘মানুষ যখন মৃত্যুবরণ করে, তখন তার সমস্ত আমল বিচ্ছিন্ন হয়ে যায় কেবল তিনটি আমল ব্যতীত। (১) ছাদাক্বায়ে জারিয়াহ। (যেমন মসজিদ, মাদরাসা, ইয়াতীমখানা, রাস্তা ও বাঁধ নির্মাণ, অনাবাদী জমিকে আবাদকরণ, সুপেয় পানির ব্যবস্থাকরণ, দাতব্য চিকিৎসালয় ও হাসপাতাল স্থাপন বই ক্রয় করে বা ছাপিয়ে বিতরণ, বৃক্ষরোপণ ইত্যাদি)। (২) ইলম, যা দ্বারা মানুষ উপকৃত হয়। (যা মানুষকে নির্ভেজাল তাওহীদ ও ছহীহ সুন্নাহর পথ দেখায় এবং যাবতীয় শিরক ও বিদ‘আত হ’তে বিরত রাখে। উক্ত উদ্দেশ্য বাস্তবায়নে শিক্ষাদান করা, ইসলামী শিক্ষা বিস্তারে সহযোগিতা প্রদান, শিক্ষা প্রতিষ্ঠান নির্মাণ, বিশুদ্ধ আক্বীদা ও আমল সম্পন্ন বই-প্রবন্ধ লেখা, ছাপানো ও বিতরণ করা এবং এজন্য অন্যান্য স্থায়ী প্রচার মাধ্যম স্থাপন ও পরিচালনা করা ইত্যাদি)। (৩) সুসন্তান, যে তার জন্য দো‘আ করে’। (মৃতের জন্য সর্বোত্তম হাদিয়া হ’ল সুসন্তান, যে তার জন্য ক্ষমা প্রার্থনা করে, ছাদাক্বা করে, তার পক্ষ হ’তে হজ্জ করে ইত্যাদি)। (মুসলিম হা/১৬৩১, মিশকাত হা/২০৩)।\nপ্রশ্ন (১১/১৩১) : যে উদ্দেশ্য পূরণের জন্য মানত করা হয়েছিল, তা পূরণ হয়নি। এক্ষণে মানত আদায় করতে হবে কি? আর যে বস্ত্ত দান করার মানত করা হয়েছিল তার পরিবর্তে সমমানের বস্ত্ত দান করা যাবে কি?\n-মি‘রাজুল ইসলাম, কানাডা।\nপ্রশ্ন (১২/১৩২) : গোসল কি ওযূর বিকল্প হ’তে পারে? কেউ যদি ভুলবশতঃ কেবল গোসল করে ছালাত আদায় করে, তবে তা কবুল হবে কি?\nচরকুড়া, কামারখন্দ, সিরাজগঞ্জ।\nপ্রশ্ন (১৩/১৩৩) : যাকাত ফান্ডের অর্থ ছহীহ আক্বীদা আমলের প্রচারের স্বার্থে নির্মিত মসজিদের সম্প্রসারণ, ইমাম ও মুওয়াযযিনের বেতন ইত্যাদি খাতে ব্যয় করা যাবে কি?\n-ডা. মানছূর আলী\nপ্রশ্ন (১৪/১৩৪) : আল্লাহ তা‘আলা একদিন জিবরীল (আঃ)-কে কয়েকটি শহর ধ্বংস করতে বললে তিনি ঘুরে এসে বললেন, শহরগুলির একটিতে একজন আল্লাহভীরু ব্যক্তি রয়েছেন। কিন্তু তিনি তাঁকে সহই শহরটি ধ্বংস করার নির্দেশ দিলেন। বর্ণনাটির সত্যতা জানিয়ে বাধিত করবেন।\n-মুস্তাফীযুর রহমান, পার্বতীপুর, দিনাজপুর।\nউত্তর : এ মর্মে বর্ণিত হাদীছটি যঈফ, যা বিভিন্ন গ্রন্থে সংকলিত হয়েছে (শু‘আবুল ঈমান হা/৭১৮৯; মাজমাউয যাওয়ায়েদ হা/১২১৫৬; মিশকাত হা/৫১৫২)। এর সনদে উবায়েদ বিন ইসহাক্ব ও আম্মার বিন সাইফ নামক দু’জন দুর্বল রাবী রয়েছেন (বিস্তারিত দ্রঃ আলবানী, সিলসিলা যঈফাহ হা/১৯০৪; হায়ছামী ও হাফেয ইরাক্বীও বর্ণনাটিকে যঈফ বলেছেন)।\nপ্রশ্ন (১৫/১৩৫) : আযানের সময় বিভিন্ন মসজিদের আযান শোনা যায়। এক্ষণে যেকোন একটির উত্তর দিলেই যথেষ্ট হবে, না সবগুলিরই উত্তর দিতে হবে?\n-মূসা, সাঘাটা, গাইবান্ধা।\nউত্তর : একটির উত্তর দিলেই যথেষ্ট হবে। এ সম্পর্কে রাসূলুল্লাহ (ছাঃ) বলেন, ‘যখন তোমরা আযান শুনবে, তখন মুওয়াযযিন যা বলে তদ্রূপ বল’... (মুসলিম, মিশকাত হা/৬৫৭)। অন্যত্র তিনি এরশাদ করেন, ‘যে ব্যক্তি মুওয়ায্যিনের পিছে পিছে আযানের বাক্যগুলি অন্তর থেকে পাঠ করে..., সে ব্যক্তি জান্নাতে প্রবেশ করবে (মুসলিম, মিশকাত হা/৬৫৮)। উল্লেখ্য যে, ‘আশহাদু আন্না মুহাম্মাদার রাসূলুল্লাহ’ বলার পরে ‘ছাল্লাল্লাহু ‘আলাইহি ওয়া সাল্লাম’ বলা যাবে না।\nপ্রশ্ন (১৬/১৩৬) : বিধর্মীদের সাথে অংশীদারী ভিত্তিতে ব্যবসা করা যাবে কি?\n-আযীম সরকার, সাভার, ঢাকা।\nপ্রশ্ন (১৭/১৩৭) : মৃত ব্যক্তির কাফন-দাফনের সময় আগত আত্মীয়-স্বজনের আপ্যায়নের জন্য মৃতের পরিবারের পক্ষ থেকে খাবার ব্যবস্থা করা বা টাকা-পয়সা দিয়ে প্রতিবেশীদের মাধ্যমে ব্যবস্থা করায় শরী‘আতে কোন বাধা আছে কি?\nআটগ্রাম, আত্রাই, নওগাঁ।\nপ্রশ্ন (১৮/১৩৮) : কুল, লিচু, আঙ্গুর ইত্যাদি ফল পাকার সময় পাখিরা ক্ষতি করায় চাষীরা সুরক্ষার জন্য জাল টাঙিয়ে রাখে। কিন্তু তাতে পাখি বসে আটকা পড়ে এবং মারা যায়। এক্ষণে এরূপ জাল ব্যবহার করায় শরী‘আতে বাধা আছে কি?\n-আব্দুছ ছবূর, কলারোয়া, সাতক্ষীরা।\nপ্রশ্ন (১৯/১৩৯) : বাঘ বা এরূপ কোন হিংস্র প্রাণীর চামড়ার তৈরী জ্যাকেট ব্যবহার করা যাবে কি?\n-তাজুল ইসলাম, গাছবাড়ী, সিলেট।\nউত্তর : এরূপ পোষাক ব্যবহার করা যাবে না। মিক্বদাম (রাঃ) হ’তে বর্ণিত রাসূল (ছাঃ) হিংস্র জন্তুর চামড়া পরতে এবং তার উপর বসতে নিষেধ করেছেন (আবুদাঊদ হা/৪১৩১, মিশকাত হা/৫০৫)। তিনি বলেন ‘তোমরা রেশমী কাপড় এবং বাঘের চামড়ার তৈরী গদির উপর সওয়ার হয়ো না (আবুদাঊদ হা/৪১২৯; নাসাঈ, মিশকাত হা/৪৩৫৭, সনদ ছহীহ)। অতএব সকল প্রকার হিংস্র প্রাণীর চামড়া পোষাক বা বসার স্থান হিসাবে ব্যবহার করা নিষিদ্ধ।\nপ্রশ্ন (২০/১৪০) : শরী‘আতে বার্ধক্যের কোন চিকিৎসা আছে কি?\n-মাহতাবুদ্দীন, ঘোড়াঘাট, দিনাজপুর।\nউত্তর : বার্ধক্যের কোন চিকিৎসা বা ঔষধ নেই। রাসূলুল্লাহ (ছাঃ) এরশাদ করেন, হে আল্লাহর বান্দারা! তোমরা ঔষধ ব্যবহার কর কেননা আল্লাহ তা‘আলা এমন কোন রোগ দেননি, যার আরোগ্যের কোন ব্যবস্থা দেননি। তবে একটি রোগ ব্যতীত। ছাহাবীগণ জিজ্ঞেস করলেন, সে রোগটি কি? তিনি বললেন, বার্ধক্য’ (আহমাদ, তিরমিযী, আবুদাঊদ, মিশকাত হা/৪৫৩২, সনদ ছহীহ)। রাসূলুল্লাহ (ছাঃ) নিম্নোক্ত দো‘আটি পড়ে অতি বার্ধক্য হ’তে পানাহ চেয়েছেন, আল্লা-হুম্মা ইন্নী আ‘ঊযুবিকা মিনাল জুব্নে ওয়া আ‘ঊযুবিকা মিনাল বুখ্লে ওয়া আ‘ঊযুবিকা মিন আরযালিল ‘উমুরে; ওয়া আ‘ঊযুবিকা মিন্ ফিৎনাতিদ দুন্ইয়া ওয়া ‘আযা-বিল ক্বাবরে। অর্থ : ‘হে আল্লাহ! আমি আপনার নিকট আশ্রয় প্রার্থনা করছি ভীরুতা হ’তে, আশ্রয় প্রার্থনা করছি কৃপণতা হ’তে, আশ্রয় প্রার্থনা করছি নিকৃষ্টতম বয়স হ’তে এবং আশ্রয় প্রার্থনা করছি দুনিয়ার ফিৎনা হ’তে ও কবরের আযাব হ’তে’ (বুখারী, মিশকাত হা/৯৬৪)।\nপ্রশ্ন (২১/১৪১) : তাফসীর মা‘আরেফুল কুরআন নামক তাফসীরটি কুরআন ও ছহীহ হাদীছের আলোকে প্রণীত কি?\n-আব্দুল্লাহিল কাফী, ছোটবনগ্রাম, রাজশাহী।\nউত্তর : এ তাফসীরে কিছু ভ্রান্ত আক্বীদা ও আমল এবং বহু স্থানে ভুল তাফসীরের সমাবেশ ঘটেছে। ফলে একে বিশুদ্ধ তাফসীর বলা যায় না। এর মধ্যে উল্লেখিত ভুলগুলোর কিছু দৃষ্টান্ত পেশ করা হ’ল : (১) ‘নবী’ বা ‘ওলী’র বরাত দিয়েও আল্লাহ তা‘আলার সাহায্য প্রার্থনা করা কুরআনের নির্দেশ ও হাদীছের বর্ণনায় বৈধ প্রমাণিত হয়েছে’ (পৃঃ ৯, ৩২৭)। অথচ মৃত নবী বা অন্য কারুর অসীলা দিয়ে প্রার্থনা করা স্পষ্ট শিরক (মুসলিম হা/২০৪; মিশকাত হা/৫৩৭৩) (২) ‘সৃষ্ট জগতের মাঝে সর্বপ্রথম রাসূলুল্লাহ (ছাঃ)-এর নূর সৃষ্টি করা হয়েছে’... এক হাদীছে বলা হয়েছে, আল্লাহ তা‘আলা সর্বপ্রথম আমার নূর সৃষ্টি করেছেন’ (পৃঃ ৪২৮)। অথচ এটি সম্পূর্ণ ভুল আক্বীদা এবং হাদীছটি জাল (ছহীহাহ হা/৪৫৮-এর আলোচনা দ্রষ্টব্য)। (৩) ‘রাসূলুল্লাহ (ছাঃ) তাঁর পবিত্র রওজা শরীফে জীবিত আছেন।... এ কারণই তাঁর পরিত্যক্ত সম্পত্তি বণ্টন করা হয়নি এবং এর ভিত্তিতেই তাঁর পত্নীগণের অবস্থা অপরাপর বিধবা নারীদের মত হয়নি’ (পৃঃ ১০৯৩)। অথচ ‘হায়াতুন্নবী’-র এই আক্বীদা পরিষ্কার শিরকী আক্বীদা (যুমার ৩০) (৪) ‘কোন না কোন একজন মুজতাহিদ ইমামের তাক্বলীদ করা অপরিহার্য। সকল মুজতাহিদ ইমামই সত্য’ (পৃঃ ৭৪৩)। অথচ কুরআন ও সুন্নাহর অনুসরণই কেবল অপরিহার্য এবং মুজতাহিদ ইমামগণ ভুলের ঊর্ধ্বে নন (৫) ‘আল্লাহ তা‘আলার কোন আকার নেই’ (পৃঃ ১৪৬৫)। অথচ কুরতুবী স্বীয় তাফসীরে অন্যের মন্তব্য উদ্ধৃত করেছেন এভাবে যে, ‘আমরা মানুষকে সর্বোত্তম অবয়বে সৃষ্টি করেছি’। এর অর্থ অনেকে করেছেন علي صورة الرحمن ‘আল্লাহর আকৃতিতে’। অথচ আল্লাহর বাস্তব আকার (صورة مةشخصة) কোথায় আছে ভাবার্থ ব্যতীত? (ঐ, ২০/১১৪)’। এ বিষয়ে সঠিক আক্বীদা হ’ল এই যে, আললাহর আকার আছে। কিন্তু তার তুলনীয় কিছুই নেই (শূরা ১১)। (৬) ‘এলমে তাছাউফও ফরযে আইনের অন্তর্ভুক্ত’ (পৃঃ ৫৯৬)। অথচ দ্বীনী ইলম হাছিল করা ফরয। ইসলামের সকল ইবাদতের মূল উদ্দেশ্য হ’ল তাযকিয়ায়ে নাফ্স বা আত্মশুদ্ধি। পৃথকভাবে ইলমে তাছাউওফের কোন অস্তিত্ব শরী‘আতে নেই। বরং কথিত ছুফীবাদের চোরাগলি দিয়েই মুলমানদের মধ্যে অধিকাংশ শিরক প্রবেশ করেছে (৭) অনুরূপভাবে সূরায়ে ‘মুহাম্মাদ’ ৩৮ আয়াতের ব্যাখ্যায় ইমাম সৈয়ূতীর বরাতে বলা হয়েছে যে, ‘আলোচ্য আয়াতে ইমাম আবু হানীফা ও তাঁর সহচরদেরকে বুঝানো হয়েছে। কেননা তাঁরা পারস্য সন্তান। কোন দলই জ্ঞানের সেই স্তরে পৌঁছেনি, যেখানে আবু হানীফা ও তাঁর সহচরগণ পৌঁছেছেন’ (পৃঃ ১২৬৩)। এমনিভাবে অসংখ্য শিরকী আক্বীদা ও বিদ‘আতী আমলের প্রচারণা চালানো হয়েছে অত্র তাফসীর গ্রন্থে। অতএব কেউ পড়তে চাইলে জ্ঞান-বিবেক জাগ্রত রেখেই এ তাফসীর পড়তে হবে। কেননা তার মধ্যে অনেক শিক্ষণীয় বিষয় ও রয়েছে।\nপ্রশ্ন (২২/১৪২) : মাওলানা ইলিয়াস ছাহেব লিখিত মালফূযাত গ্রন্থের ২৯ পৃষ্ঠায় বর্ণিত আছে যে, ‘যাকাতের দরজা হাদিয়ার নিম্নে। এ কারণেই রাসূলুল্লাহ (ছাঃ)-এর উপর ছাদাক্বা হারাম ছিল, হাদিয়া হারাম ছিল না।’ এর সত্যতা জানিয়ে বাধিত করবেন।\nউত্তর : উল্লিখিত মন্তব্য সম্পূর্ণ ভিত্তিহীন। কারণ ইসলামী শরী‘আতে যাকাত ‘ফরয’। যে পাঁচটি স্তম্ভের উপর ইসলাম দাঁড়িয়ে আছে, তার অন্যতম হচ্ছে যাকাত। মহান আল্লাহ বলেন, ‘তোমরা ছালাত কায়েম কর, যাকাত আদায় কর ও রাসূলের আনুগত্য কর। অবশ্যই তোমরা রহমত প্রাপ্ত হবে’ (নূর ২৪/৫৬)। পবিত্র কুরআনের বহু স্থানে ছালাতের পরেই যাকাতের নির্দেশ এসেছে। ছহীহ হাদীছে যাকাতকে ইসলামের অন্যতম স্তম্ভ বলা হয়েছে। অপরদিকে রাসূলুল্লাহ (ছাঃ) পারস্পরিক ভ্রাতৃত্ব বজায় রাখার জন্য হাদিয়ার কথা বলেছেন মাত্র। পারস্পরিক ‘হাদিয়া’ প্রদান করা সুন্নাত। কাজেই যাকাতের ‘ফরয’ দরজা হাদিয়ার নিম্নে উল্লেখ করা নিতান্ত অন্যায়। দ্বিতীয়তঃ যাকাত হ’ল ছাদাক্বা বা ফরয অনুদান। যা গ্রহণ করা বিশ্বনবী হিসাবে রাসূল (ছাঃ) ও তাঁর পরিবারের জন্য মর্যাদাকর নয়। পক্ষান্তরে ‘হাদিয়া’ হ’ল উপঢৌকন। এতে মর্যাদা হানিকর কিছু নেই। সম্ভবতঃ সেকারণে রাসূল (ছাঃ)-এর জন্য ‘হাদিয়া’ হারাম করা হয়নি।\nপ্রশ্ন (২৩/১৪৩) : ছালাত শেষে সালাম ফিরানোর সময় যে দু’বার সালাম দেওয়া হয় তা কাকে দেওয়া হয়?\nবামনগ্রাম, লালপুর, নাটোর।\nপ্রশ্ন (২৪/১৪৪) : প্রস্রাব শেষে দু’এক কদম হাঁটার পর সবসময়ই দু’এক ফোঁটা প্রস্রাব নির্গত হ’তে দেখা যায়। এক্ষণে টয়লেটের মধ্যেই টিস্যু নিয়ে দু’এক কদম হাঁটায় কোন বাধা আছে কি?\n-এম. এ. রহমান\nরাণীবাজার, ঘোড়ামারা, রাজশাহী।\nউত্তর : এটা এক প্রকার রোগ। এর জন্য চিকিৎসা নিতে হবে। এক্ষত্রে সর্বশেষ ফোঁটা বের হয়ে আসা পর্যন্ত বসে থেকে পানি দিয়ে ধুয়ে তারপর উঠবে। আর পানি না থাকলে ঢিলা অথবা টিস্যু ব্যবহার করবে (তিরমিযী হা/১৬, ইবনু মাজাহ হা/৩১৬, সনদ ছহীহ)। এরপরেও দু’এক ফোঁট নির্গত হ’তে দেখলে টয়লেটের ভিতরে থেকে প্রস্রাব হ’তে পবিত্র হওয়ার জন্য যে কোন উপায় গ্রহণ করা যেতে পারে।\nপ্রশ্ন (২৫/১৪৫) : সূরা ফাতিহার ‘ওয়ালাযযাল্লীন’ পাঠে ক্বারীগণের মতভেদ রয়েছে। এক্ষণে এরূপ উচ্চারণগত মতপার্থক্যের কারণে ছালাত বিনষ্ট বা গুনাহ হওয়ার কোন সম্ভাবনা আছে কি?\n-আব্দুল লতীফ, বগুড়া।\nউত্তর : বিশুদ্ধভাবে কুরআন পাঠকারী ক্বারীদের মাঝে ‘ওয়ালাযযাল্লীন’ পাঠের ক্ষেত্রে কোন মতভেদ নেই। প্রতিটি আরবী অক্ষরের মাখরাজ বা নির্দিষ্ট উচ্চারণস্থল রয়েছে। আরবী অক্ষর মাখরাজ অনুযায়ী উচ্চারণ করতে হবে। ‘যোয়াদ’-কে অন্য অক্ষরের ন্যায় উচ্চারণ করা হ’লে অর্থ পরিবর্তন হয়ে যাবে। ফলে ছালাত বাতিল না হ’লেও ত্রুটিপূর্ণ হবে। অতএব আরবী হরফের মাখরাজ অনুযায়ী বিশুদ্ধভাবে উচ্চারণ করে পড়া যরূরী। তবে ভুলক্রমে বা চেষ্টা করা সত্ত্বেও উচ্চারণ করতে না পারলে আল্লাহর কাছে ক্ষমা চাইতে হবে।\nপ্রশ্ন (২৬/১৪৬) : জামা‘আতবদ্ধ ছালাতে ইমাম অধিকহারে ভুল করলে মুক্তাদীদের করণীয় কি? এরূপ ছালাত পুনরায় আদায় করতে হবে কি?\n-আব্দুল হাদী নাসীম\nউত্তর : ছালাতে ইমাম ভুল করলে মুক্তাদীদের কর্তব্য হ’ল লোকমা দিয়ে ভুলটি শুধরিয়ে দেওয়া (আবুদাঊদ হা/৯০৭, সনদ হাসান)। আর শুধরানো সম্ভব না হ’লে অনিচ্ছাকৃত ভুলের জন্য ছালাত বাতিল হবে না। আর ইমাম উদাসীনতার কারণে বার বার ভুল করলে এর গুনাহ তার উপরে বর্তাবে, মুক্তাদীর উপরে নয়। ছালাতে ভুলক্রমে কোন ‘ওয়াজিব’ তরক হয়ে গেলে শেষ বৈঠকের তাশাহ্হুদ শেষে সালাম ফিরানোর পূর্বে ‘সিজদায়ে সহো’ দিতে হয়। শাওকানী বলেন, ওয়াজিব তরক হ’লে ‘সিজদায়ে সহো’ ওয়াজিব হবে এবং সুন্নাত তরক হ’লে ‘সিজদায়ে সহো’ সুন্নাত হবে (আস-সায়লুল জাররা-র ১/২৭৪ পৃঃ)। কিন্তু ছালাতে ক্বিরাআত ভুল হ’লে বা সের্রী ছালাতে ভুলবশত ক্বিরাআত জোরে বা তার বিপরীত হয়ে গেলে সহো সিজদার প্রয়োজন নেই।\nস্মর্তব্য যে, ছালাতের প্রতি যত্নবান হওয়া সফল মুমিনের বৈশিষ্ট্য (মা‘আরিজ ৭০/৩৪)। আর ছালাতে উদাসীনদের জন্য রয়েছে ‘দুর্ভোগ’ (মাউন ১০৭/৫)। অতএব ইমামদের কর্তব্য হ’ল পূর্ণ সচেতনতার সাথে ইমামতির দায়িত্ব পালন করা।\nপ্রশ্ন (২৭/১৪৭) : তাশাহহুদে বসা অবস্থায় দৃষ্টি সিজদার স্থানের দিকে না আঙ্গুল নাড়ানোর দিকে রাখতে হবে?\n-যাকারিয়া হাবীব, বগুড়া।\nউত্তর : তাশাহহুদে বসা অবস্থায় দৃষ্টি রাখতে হবে আঙ্গুলের ইশারার দিকে। রাসূল (ছাঃ) যখন তাশাহহুদে বসতেন, তখন ...তর্জনী আঙ্গুল দ্বারা ইশারা করতেন এবং তাঁর দৃষ্টি আঙ্গুলের ইশারা বরাবর থাকত তার বাইরে যেত না। (আবুদাউদ হা/৯৮৮, ৯৯০; নাসাঈ হা/১২৭৫; মিশকাত হা/৯১২)। ইমাম নববী (রহঃ) বলেন, তাশাহহুদের সময় দৃষ্টি আঙ্গুলের উপর রাখাই সুন্নাত (নববী, শারহ মুসলিম হা/৯১০, নায়লুল আওতার ২/৩১৭)।\nপ্রশ্ন (২৮/১৪৮) : মসজিদে মুরগী, টাকা-পয়সা ইত্যাদি মানতকৃত বস্ত্ত জমা হ’লে এর হকদার ইমাম ছাহেব হবেন কি?\n-মুহাম্মাদ সুলতান, সিঙ্গাপুর।\nউত্তর : মানতকৃত বস্ত্ত মানতকারীর নিয়ত অনুযায়ী ব্যয় করতে হবে। এতে ইমাম ছাহেবের হক থাকার প্রশ্নই আসে না।\nপ্রশ্ন (২৯/১৪৯) : আমি পেনশন হিসাবে যে অর্থ পেয়েছি তা দ্বারা আমার জন্য হজ্জের ফরযিয়াত আদায় করা যরূরী না স্ত্রী-সন্তানদের জন্য বাসস্থান নির্মাণ করা যরূরী হবে? সঠিক সিদ্ধান্ত জানতে চাই।\n-কামাল হোসাইন, পাংশা, রাজবাড়ী।\nপ্রশ্ন (৩০/১৫০) : জনৈক ধার্মিক ব্যক্তি রাষ্ট্রীয় সম্পদ আত্মসাতের মাধ্যমে বিপুল পরিমাণ সম্পদের মালিক হয়ে পরবর্তীতে মারা গেছেন। তার মেয়েরাও ধার্মিক। এক্ষণে তার কোন মেয়েকে বিবাহ করা জায়েয হবে কি?\n-মাহফূযুর রহমান, জেদ্দা, সঊদী আরব।\nউত্তর : এরূপ মেয়েদের বিবাহ করায় কোন দোষ নেই। বরং ধার্মিক মনে করলে তাদেরকেই বিবাহ করতে হবে (তিরমিযী, মিশকাত হা/৩০৯০)। অবৈধ সম্পদ উপার্জনের জন্য পিতা দায়ী হবেন, সন্তানরা নয় (আন‘আম ৬/১৬৪)।\nপ্রশ্ন (৩১/১৫১) : আমার ছোট বোন জনৈক লম্পট ছেলেকে পিতার সম্মতি ছাড়াই বিবাহ করে বাড়ি ছেড়েছে। এক্ষণে আমাদের করণীয় কি? তার দৈনিক খরচ নির্বাহের জন্য প্রদত্ত অর্থ এবং পৈত্রিক সম্পত্তি থেকে বঞ্চিত করা যাবে কি? অথচ তা প্রদান করলেও উক্ত লম্পট ছেলেটি তা হারাম কাজে ব্যবহার করবে। এক্ষণে আমাদের করণীয় কি?\nউত্তর : ধর্মত্যাগ ও হত্যাকারী ব্যতীত সন্তানকে সম্পদ থেকে বঞ্চিত করার কোন বিধান শরী‘আতে নেই (বুখারী, মুসলিম, আবুদাঊদ মিশকাত হা/৩০৪৩, ৩৫০০)। পিতা-মাতা একাজ করলে সন্তানের হক নষ্ট করা হবে, যা পরকালে নিজের নেকী থেকে তাকে পরিশোধ করতে হবে (মুসলিম, মিশকাত হা/৫১২৭)। এক্ষণে পিতার জন্য করণীয় হ’ল, দ্রুত সমাঝোতা করে নতুনভাবে বিবাহের ব্যবস্থা করা অথবা মেয়েকে বুঝিয়ে ফিরিয়ে আনা। কারণ অভিভাবকের অনুমতি ব্যতীত নারীদের বিবাহ জায়েয নয় (তিরমিযী, মিশকাত হা/৩১৩১)। অথবা মেয়ে স্বামীর সাথে ‘খোলা’ করে ফিরে আসবে। কারণ এভাবে একত্রে অবস্থান করা যেনার শামিল।\nপ্রশ্ন (৩২/১৫২) : রাসূল (ছাঃ) ঋতুবতীদের ঈদের ছালাতে অংশগ্রহণ না করে দো‘আয় শরীক হ’তে বলেছেন। এটা দ্বারা কি উক্ত ছালাতে সম্মিলিত মুনাজাত প্রমাণ হয় না?\n-এ. কে. এম. আব্দুল খালেক\n৮নং উপশহর, সদর, দিনাজপুর।\nপ্রশ্ন (৩৩/১৫৩) : নবী করীম (ছাঃ)-এর দেহে খাতমে নবুঅতের চিহ্ন কোথায় ছিল এবং তা কেমন ছিল? কোন কোন ছাহাবী তা চুমু দিয়েছিলেন বলে যা প্রচলিত রয়েছে। এর সত্যতা আছে কি?\nপ্রশ্ন (৩৪/১৫৪) : ক্বিয়ামতের দিন জিন জাতি কি মানুষের মতই বিচারের সম্মুখীন হবে? তাদের নবী কে?\n-খন্দকার আব্দুল মালেক\nপ্রশ্ন (৩৫/১৫৫) : ‘আত-তাহরীক’ শব্দের অর্থ কি? বিস্তারিত জানিয়ে বাধিত করবেন।\n-কামারুযযামান, মান্দা, নওগাঁ।\nপ্রশ্ন (৩৬/১৫৬) : জানাযার ছালাতের সময় লাশ সামনে রেখে মৃতের ঋণ ও অছিয়ত ছাড়াও একজন পরিচালকের মাধ্যম সমাজের বিশিষ্টজন ও রাজনৈতিক নেতৃবৃন্দের আলোচনার সুযোগ দেওয়া হয়। এরূপ কর্মকান্ড শরী‘আতসম্মত কি?\nপ্রশ্ন (৩৭/১৫৭) : মাসবূক ব্যক্তি ইমাম হ’তে পারবে কি?\n-শরীফুল ইসলাম, মহেশপুর, ঝিনাইদহ।\nউত্তর : মসজিদে প্রবেশ করে যদি কেউ দেখেন যে, মুছল্লীগণ ছালাত আদায় করে নিয়েছেন ও মাসবূক তার বাকী ছালাত আদায় করছেন। এমতাবস্থায় তিনি জামা‘আতের নেকীর আশায় মাসবূককে ইমাম করতে পারেন মর্মে বহু বিদ্বান মত প্রকাশ করেছেন। তবে এ ব্যাপারে ছাহাবায়ে কেরাম থেকে কোন আমল পাওয়া যায় না।\nশায়খ ওছায়মীন (রহঃ) বলেন, এ ব্যাপারে বিদ্বানগণ মতভেদ করেছেন। কেউ বলেছেন, এটি ছহীহ নয়। কেউ বলেছেন, এটা ছহীহ। তবে উত্তমের বিরোধী’। (তিনি বলেন,) এটি ছহীহ হ’লেও সুন্নাতের চাইতে বিদ‘আতের অধিক নিকটবর্তী। কেননা ছাহাবায়ে কেরাম এমনটি করেননি। কোন ব্যক্তির যখন জামা‘আতের কিছু অংশ ছুটে যায়, তখন তিনি বাকীটা একাকী দাঁড়িয়ে আদায় করেন। অতঃপর যদি মাসবূকের ইমামতি ছহীহ ধরা হয়, তাহ’লে এটাতে ধারাবাহিকতা সৃষ্টি হ’তে পারে। ফলে পরে যিনি প্রবেশ করবেন তিনি দ্বিতীয় ব্যক্তির, তারপর যিনি প্রবেশ করবেন তিনি তৃতীয় ব্যক্তির, অতঃপর চতুর্থ ব্যক্তির, এভাবে জামা‘আত চলতেই থাকবে... (ওছায়মীন, মুহাযারাতুল মাক্বরূআহ, লিকাউল বাবিল মাফতূহ-১২)।\nপ্রশ্ন (৩৮/১৫৮) : সূদ গ্রহণ না করে কেবল হেফাযতের উদ্দেশ্যে ব্যাংকে টাকা রাখা যাবে কি?\n- জাহাঙ্গীর আলম, নীলফামারী।\nউত্তর : নিরুপায় অবস্থায় হেফাযতের উদ্দেশ্য ব্যাংকে টাকা রাখা যাবে। আল্লাহ তা‘আলা বলেন, আল্লাহ যা তোমাদের উপর হারাম করেছেন, তা স্পষ্টভাবে বলে দিয়েছেন। তবে তোমরা নিরূপায় হয়ে পড়লে তা স্বতন্ত্র কথা... (আন‘আম ১১৯)। তবে অন্য কোন নিরাপদ ব্যবস্থা থাকলে না রাখাই কর্তব্য। কেননা এরূপ রাখার মাধ্যমে পাপের সহযোগিতা করা হয়। আর আল্লাহ পাপের সহযোগিতা করতে নিষেধ করেছেন (মায়েদাহ ৫/২)।\nপ্রশ্ন (৩৯/১৫৯) : আদম (আঃ) আরশের পায়ায় লেখা কালেমা ‘লা ইলাহা ইল্লাল্লাহু মুহাম্মাদুর রাসূলুল্লাহ’ দেখে বলেন, আল্লাহ তুমি আমাকে ‘মুহাম্মাদ’ নামের অসীলায় মাফ করে দাও, তখন আল্লাহ তাকে মাফ করেন। একথার কোন সত্যতা আছে কি?\nকাকিয়ার চর, বুড়িচং, কুমিল্লা।\nপ্রশ্ন (৪০/১৬০) : রাসূল (ছাঃ)-কে তাঁর চাচা আবু ত্বালেব যে দুশমনদের হাত থেকে রক্ষা করেছিলেন এর বিনিময়ে কি তিনি জান্নাতে প্রবেশ করতে পারবেন? তার অবস্থা কি হবে?\nবোয়ালিয়া, কলারোয়া, সাতক্ষীরা।


পৃথিবীতে ঘটে যাওয়া অবিশ্বাস্য ও রহস্যজনক কিছু ছবির কথা | 【M】【O】【V】【I】 【E】【Z】【O】【N】【E】\nপৃথিবীতে ঘটে যাওয়া অবিশ্বাস্য ও রহস্যজনক কিছু ছবির কথা\nপৃথিবীতে প্রতিনিয়ত ঘটে যাচ্ছে নানান ঘটনা সাক্ষী হিসেবে সেসব ঘটনার কিছু স্থির চিত্র রয়ে যাচ্ছে, আজ আমরা আপনাদের অবিশ্বাস্য কিছু ঘটনার ছবির বিষয়ে জানাব।\nরথম ছবিঃ এখানে আপনি দেখতে পাচ্ছেন একটি অগ্নি কুণ্ডলীর ছবি যেখানে আগুনের ধোঁয়াটি অনেকটাই বিশাল এক দানবের মত রূপ নিয়েছে। ধোঁয়ার কুণ্ডলীর ফাঁক দিয়ে আগুনের আভা দেখা যাচ্ছে যা অনেকটাই অগ্নি দানবের চোখের মতোই।\nঅবিশ্বাস্য দ্বিতীয় ছবিঃ এটি একটি দ্বীপকে ঘিরে আকাশে খেলা করা একটি মেঘের অবস্থান দেখাচ্ছে , দেখে মনে হচ্ছে ঐ দীপে সত্যিকারের মেঘ দূতের আবির্ভাব হয়েছে।\nঅবিশ্বাস্য তৃতীয় ছবিঃ এখানে দেখুন একদল পর্যটক জাহাজের উপর থেকে সাগরে কত কাছ থেকে তিমি দেখছে। তিমি টি খেলা করতে করতে দর্শনার্থীদের খুব কাছে চলে এসেছে ফলে যেকোনো সময় ঘটতে পারে দুর্ঘটনা। তিমিটি এতই বিশাল যে এর সামান্য নড়া চড়ায় সম্পূর্ণ জাহাজ দুমড়েও যেতে পারে।\nঅবিশ্বাস্য তৃতীয় ছবিঃ এটি একটি পারমাণবিক চুল্লীর ছবি এটি আকাশ থেকে তোলা হয়েছে এখানে পারমাণবিক চুল্লীর নির্গত ধোঁয়া এবং মেঘ মালা একই সাথে মিশে যাচ্ছে এবং তৈরি করেছে অসাধারণ এক আবাহ!\nঅবিশ্বাস্য পঞ্চম ছবিঃ এটি একটি দ্বীপে অবস্থিত বিশাল খাড়া উঁচু পাহাড়। সম্পূর্ণ পাহাড়টি পাথরের। ঠিক ভাবে খেয়াল করে দেখলে দেখবেন পাহাড়ের চূড়াতে এক ব্যাক্তি সাইকেল নিয়ে কসরত করছেন। বিষয়টি যতই সোজা মনে হোকনা কেন ঐ সাইকেল আরোহীর বুকের পাটা আছে বলতেই হবে\nঅবিশ্বাস্য ষষ্ঠ ছবিঃ এটি একটি হেলিকপ্টার উড্ডয়নের মোহড়া। ৪টি হেলিকপ্টার উড়তে উড়তে এতই কাছা কাছি চলে এসেছিল যে এরা নিয়ন্ত্রণ হারিয়ে একে অপরের সাথে ভয়ংকর সংঘর্ষে জড়িয়ে যায়।\nঅবিশ্বাস্য সপ্তম ছবিঃ ছবিটি একটি ফটোগ্রাফির কারসাজি! দেখে মনে হচ্ছে এক লোক দাড়িয়ে আছে তবে ঠিক ভাবে খেয়াল করতে এটি অদৃশ্য মনে হবে।\nঅবিশ্বাস্য অষ্টম ছবিঃ এটি একটি কোরিয়ান বাহিনীর মার্চ পাসের ছবি। ছবিটি দেখে বুঝা যাচ্ছে সামরিক বাহিনীর ছন্দ এবং নিমন তান্ত্রিকতা কতটা প্রবল!\nঅবিশ্বাস্য নবম ছবিঃ এটি একটি বিমানের রান ওয়ে ছেরে ট্রাফিক রাস্তায় অবতরণের ছবি। এটি দেখে অনেকেই ভাবতে পারেন এটি কি করে সম্ভব? হ্যাঁ এটি সম্ভব হয়েছে, এটি একটি বিমানের যান্ত্রিক ত্রুটিতে জরুরী অবতরণের দৃশ্য।\nঅবিশ্বাস্য দশম ছবিঃ এটি একটি যুদ্ধ জাহাজ থেকে যুদ্ধ মোহড়া চলাকালে কামানের গোলার নিক্ষেপণের দৃশ্য।\nঅবিশ্বাস্য একাদশ ছবিঃ এটি একটি পাহাড়ের ছবি দেখে মনে পড়ছে বিখ্যাত আভাতার ছবির কথা? হ্যাঁ ঐ ছবিতে পরিচালক জেমস ক্যামেরুন এমন কিছু পাহাড় ব্যবহার করেছিলেন।\nঅবিশ্বাস্য দ্বাদশ ছবিঃ প্রথম দেখে সবার মনে হবে এটি একটি এঁকে বেঁকে চলে আসা সাপের ছবি! আসলে না এটি একটি নদী। প্রকৃতির কি অপরূপ সৃষ্টি দেখুন!


অভিজিৎ রায় হত্যাকাণ্ডের চার বছর পূর্তিতে ঢাকা বিশ্ববিদ্যালয়ের টিএসসিতে অভিজিৎ হত্যার স্থানে শ্রদ্ধা নিবেদন। ২৬ ফেব্রুয়ারি ২০১৯।\nখুব ভোরে ঘুম থেকে উঠে অজয় রায় তাঁর বড়ছেলে অভিজিৎ রায়ের ছবির সামনে ফুল রেখেছেন। কটা মোমবাতি জ্বেলেছেন। বললেন, চারটি মৃত্যুবার্ষিকীতে এভাবেই স্মরণ করেন ছেলেকে।\nবিজ্ঞানমনস্ক লেখক অভিজিৎ রায় হত্যাকাণ্ডের চার বছর পার হলো মঙ্গলবার। তাঁর বাবা ঢাকা বিশ্ববিদ্যালয়ের অধ্যাপক অজয় রায়ের সঙ্গে কথা হচ্ছিল বেনার নিউজের।\nঅনাবাসী লেখক অভিজিৎ ২০১৫ সালের ২৬ ফেব্রুয়ারি বইমেলা থেকে ফেরার পথে ঢাকা বিশ্ববিদ্যালয়ের টিএসসি এলাকায় খুন হন। আইনশৃঙ্খলা রক্ষাকারী বাহিনীর উপস্থিতির মধ্যেই বইমেলায় এ ঘটনা ঘটে। আল কা‌য়েদাপন্থী নি‌ষিদ্ধ সংগঠন আনসার আল ইসলাম হত্যাকাণ্ডটি ঘটায় বলে জানায় পুলিশ।\nএর আগে একই কায়দায় হামলায় ২০০৪ সালের ২৭ ফেব্রুয়ারি বইমেলা থেকে ফেরার পথে হামলার শিকার হয়েছিলেন লেখক হুমায়ূন আজাদ।\nঅভিজিৎ হত্যাকাণ্ডের অভিযোগপত্র পুলিশ অনুমোদনের জন্য স্বরাষ্ট্রমন্ত্রণালয়ে পাঠিয়েছে, তবে এখনও বিচার শুরু হয়নি।\n“আগে শাহবাগের প্রজন্ম চত্বরে ছেলেরা সভা করত, মিছিল করে শহীদ মিনারে যেত। ওরা আর কত করবে? ধৈর্যের একটা সীমা আছে তো,” বলছিলেন অজয় রায়।\nতিনি বলেন, পুলিশ জানিয়েছে তারা অভিযোগপত্র চূড়ান্ত করেছে। এর চেয়ে বেশি কিছু তিনি জানেন না। বিচার হবে কি না হবে, কবে হবে সেটা এখন সরকারের হাতে।\nবিশ্লেষকেরা বলছেন, চার বছরে মাত্র অভিযোগপত্র চূড়ান্ত হওয়ার অর্থ অত্যন্ত ধীর গতিতে এগুচ্ছে সবকিছু।\n“অবস্থাদৃষ্টে মনে হচ্ছে সবকিছু বেশ ধীর গতিতে এগুচ্ছে। তাই পুরো বিচারকাজ শেষ হতে আরো অনেক সময় লাগবে,” বেনারকে বলেন নিরাপত্তা বিশ্লেষক ব্রিগেডিয়ার জেনারেল (অব.) এম সাখাওয়াত হোসেন।\nতিনি বলেন, “তদন্ত থেকে শুরু করে সব কিছু দীর্ঘসূত্রিতায় পড়ে গেলো। চার বছর লাগলো শুধু চার্জশিট দিতেই। সেখানে খুব তাড়াতাড়ি বা কয়েকদিনের মধ্যেই ফল আশা করা যাচ্ছে না।”\nঅভিযোগপত্র স্বরাষ্ট্র মন্ত্রণালয়ে\nপুলিশের কাউন্টার টেররিজম অ্যান্ড ট্রান্সন্যাশনাল ক্রাইম গত ১৮ ফেব্রুয়ারি অভিযোগপত্র চূড়ান্ত করে। এর মধ্যে গত ১৯ ফেব্রুয়ারি পুলিশ আদালতে একটি অগ্রগতি প্রতিবেদন পাঠায়।\nতবে স্বরাষ্ট্র মন্ত্রণালয়ের অনুমোদনের চিঠি এখনও তাঁরা হাতে পাননি বলে বেনারকে জানান ডিএমপির মুখপাত্র উপপুলিশ কমিশনার (জনসংযোগ) মাসুদুর রহমান।\nযা আছে অভিযোগপত্রে\nগত ১৮ ফেব্রুয়ারি পুলিশের কাউন্টার টেররিজম অ্যান্ড ট্রান্সন্যাশনাল ক্রাইমের প্রধান মনিরুল ইসলাম সংবাদ সম্মেলনে অভিযোগপত্র সম্পর্কে বিবরণ দেন।\nতিনি জানান, প্রায় চার বছর তদন্ত শেষে ছয়জনকে অভিযুক্ত করে পুলিশ অভিযোগপত্র চূড়ান্ত করে। এই অভিযুক্তদের চারজন গ্রেপ্তার হন। তাঁরা হলেন মোজাম্মেল হুসাইন ওরফে সায়মন (সাংগঠনিক নাম শাহরিয়ার), মো. আবু সিদ্দিক সোহেল (৩৪) ওরফে সাকিব ওরফে সাজিদ ওরফে শাহাব (সাংগঠনিক নাম সাকিব, সাজিদ, শাহাব), মো. আরাফাত রহমান (সাংগঠনিক নাম- সিয়াম ওরফে সাজ্জাদ) (২৪) ও হত্যাকাণ্ডে উস্কানি বা প্ররোচনাদানকারী শাফিউর রহমান ফারাবী (২৯)।\nগ্রেপ্তারকৃতদের সবাই আদালতে স্বীকারোক্তিমূলক জবানবন্দী দিয়েছেন।\nমামলার পলাতক আসামী দুজন। তাঁরা হলেন, পরিকল্পনাকারী সৈয়দ মোহাম্মদ জিয়াউল হক ওরফে মেজর জিয়া (চাকুরিচ্যুত মেজর)। তাঁর সাংগঠনিক নাম- সাগর, বড় ভাই (৪২) ও আকরাম হোসেন ওরফে আবির ওরফে আদনান ওরফে হাসিবুল ওরফে আব্দুল্লাহ (৩০)।\nপুলিশ হত্যাকাণ্ডে ১১ জনের সম্পৃক্ততা পেয়েছে। সন্দেহভাজন বাকি পাঁচ আসামির শুধুমাত্র সাংগঠনিক নাম জানা গেছে। পূর্ণাঙ্গ নাম–ঠিকানা না পাওয়ায় ছয়জনের বিরুদ্ধে অভিযোগপত্র দেন তাঁরা। গ্রেপ্তার হলে সম্পূরক ভিযোগপত্র দাখিল করা হবে।\nঅভিজিৎ রায় হত্যাকাণ্ডের ‘অপারেশনাল কমান্ডার’ মো. মুকুল রানা ওরফে শরিফুল ইসলাম ওরফে হাদী পুলিশের গোয়েন্দা বিভাগের সঙ্গে বন্দুকযুদ্ধে নিহত হন।\nপুলিশ যা জেনেছে\nসংবাদ সম্মেলনে মনিরুল ইসলাম জানান, “ভিন্ন মতাবলম্বী হওয়ায় উগ্রপন্থীদের হামলার শিকার হন অভিজিৎ রায়। তাঁকে হত্যার জন্য হত্যাকারীরা উত্তরা ও এলিফ্যান্ট রোডে অপারেশনাল হাউজ ভাড়া করেছিল।”\nতিনি আরও বলেন, বই মেলা উপলক্ষে যুক্তরাষ্ট্র থেকে দেশে আসা অভিজিৎ রায়কে হত্যাকারীরা ছায়ার মতো অনুসরণ করেছে।\nচাকরিচ্যুত মেজর সৈয়দ জিয়াউল হক হত্যাকাণ্ডের পরিকল্পনাকারী ছিলেন। তিনি এখন কোথায় এমন প্রশ্নের জবাবে মনিরুল ইসলাম বলেন, “সে গা ঢাকা দিয়েছে। কিছুটা নিষ্ক্রিয়। সমকামী অধিকারকর্মী জুলহাজ মান্নান ও মাহবুব রাব্বী তনয় হত্যাকাণ্ডের পর তার কোনো কর্মকাণ্ডের খবর সেভাবে পাওয়া যায়নি।”\nঅভিজিৎ রায়কে স্মরণ\nমুক্তমনা ব্লগের প্রতিষ্ঠাতা অভিজিৎ রায় হত্যাকাণ্ডের চতুর্থ বার্ষিকীতে মুক্তমনা ব্লগ তাঁর স্মরণে পোস্ট করেছে। মুক্তমনা বলছে, তিনিই বাংলা ভাষায় স্পষ্টভাবে লিখেছেন বিজ্ঞান আর অ-বিজ্ঞানের পার্থক্য। তিনি’ই দেখিয়েছেন কোনো কিছুর ঐশ্বরিক ব্যাখ্যার কোনো মানে হয় না, ঈশ্বর একটি বাড়তি হাইপোথেসিস মাত্র।\n“এটা একদিকে তাকে জনপ্রিয় করে তুলেছিল সত্য সন্ধানীদের কাছে, সংশয়বাদীদের কাছে, অপরদিকে তিনি এক বিপদ হয়ে দাঁড়িয়েছিলেন ছদ্মবিজ্ঞানের আশ্রয়ে থাকা অন্ধকারের ফেরিওয়ালা ও ধর্মব্যবসায়ীদের কাছে,” মুক্তমনার সম্পাদক লিখেছেন।\nটিএসসিতে তাঁর স্মরণে সন্ধ্যার কিছু আগে জড়ো হন পাঠক ও প্রকাশকেরা। মুক্ত চিন্তার পক্ষে শাহবাগে স্লোগানে তাঁরা বলছেন, ‘অভিজিৎ রায়েরা হারলে হারবে বাংলাদেশ’।\nশ্রাবণ প্রকাশনী প্রকাশক রবিন আহসান ফেসবুকে তাঁর কাভার ফটো করেছেন অভিজিৎ রায়কে নিয়ে তৈরি ব্যানারের ছবি দিয়ে। তাতে লেখা ‘আমাদের স্মরণ আছে, সেই অন্ধকার রাতের কথা’।\nঅভিজিৎকে স্মরণ করেছেন তাঁর ভক্ত–অনুরাগী ও পাঠকেরা।\nধীর গতিতে চলছে অন্য ব্লগার হত্যার বিচার\nএখন পর্যন্ত লেখালেখির কারণে কুপিয়ে খুন করা হয়েছে ছয়জনকে। তাঁদের মধ্যে আহমেদ রাজীব হায়দার ও ওয়াশিকুর রহমান বাবু হত্যাকাণ্ডের বিচার শুরু হয়েছে। এর বাইরে অনন্ত বিজয় দাস হত্যাকাণ্ডের অভিযোগপত্র জমা দেওয়ার পর আদালত অধিকতর তদন্তের জন্য ফিরিয়ে দিয়েছে সেটি।\nবাংলাদেশে ব্লগার হত্যার শুরু ২০১৩ সাল থেকে। যুদ্ধাপরাধীদের ফাঁসির দাবিতে তখন শাহবাগের গণজাগরণ মঞ্চ উত্তাল। মঞ্চের অন্যতম সংগঠক আহমেদ রাজীব হায়দারকে খুনের মধ্য দিয়ে সূচনা হয় আনসার আল ইসলামের ‘টার্গেট কিলিং’। দ্রুততার সঙ্গে পুলিশ রাজীবের হত্যাকারীদের গ্রেপ্তার করে। এই হত্যাকাণ্ডের বিচার চলছে এখন।\nবছরখানেক বিরতির পর ২০১৫ সাল থেকে একের পর এক হত্যাকাণ্ড চলতে থাকে। এ দফায় প্রথম শিকার অভিজিৎ রায়। ২০১৫ সালের ২৬ ফেব্রুয়ারি অভিজিৎ খুনের একমাসের মাথায় খুন হন ওয়াশিকুর রহমান বাবু। ওয়াশিকুর হত্যাকাণ্ডের বিচারও শুরু হয়েছে।\nএরপর একই বছরে খুন হন সিলেটে গণজাগরণ মঞ্চের সংগঠক অনন্ত বিজয় দাস, ঢাকার পূর্ব গোড়ানে নিলাদ্রী নিলয় এবং ঢাকার শাহবাগে জাগৃতি প্রকাশনীর স্বত্ত্বাধিকারী ফয়সাল আরেফিন দীপন। পরের বছর ৬ এপ্রিল নাজিমুদ্দীন সামাদ খুন হন।\nএঁদের প্রত্যেকেই নিহত হন চাপাতির কোপে।\nপ্রতিবেদন তৈরিতে সহায়তা করেছেন ঢাকা থেকে জেসমিন পাপড়ি


By টিম বাংলাহাব On Apr 1, 2017\nবাংলাহাব এর আজকে ১ বছর পূর্ণ হলো। ২০১৬ সালের ১ এপ্রিল মাত্র ১৩ টি কন্টেন্ট নিয়ে যাত্রা শুরু করে বাংলাহাব। মূল শ্লোগান- “এবার পুরো পৃথিবী বাংলায়”। প্রফেশনাল ওয়েব কন্টেন্ট রাইটিং এ যুক্ত হয়েছি ২০১৩ সাল থেকে। তখন দেখেছি ইংরেজি ভাষায় প্রচুর দারুণ দারুণ ওয়েবসাইট রয়েছে, যা বাংলাতে নেই। সেসময় বাংলা ভাষায় বেশ কিছু ওয়েব পোর্টালের আবির্ভাব ঘটে, যেগুলোর মূল বিষয়বস্তুই ছিল চটুল ও উস্কানীমূলক লেখা। মান সম্মত বাংলা কন্টেন্ট এর অভাব ছিল অনেক।\nএছাড়াও প্রচুর প্রতিভাবান লেখক-লেখিকা রয়েছেন, যারা বিভিন্ন কারণে মূল ধারার গণমাধ্যমে নিজেদের চিন্তা, লেখা তুলে ধরার সুযোগ পান না। বাংলাহাব চেষ্টা করে যাচ্ছে এরকম মানুষদের জন্য একটা প্ল্যাটফর্ম তৈরি করার। অর্থাৎ সাধারণ মানুষই লিখবে সাধারণ মানুষের কথা।\nযাত্রা শুরুর পর থেকে এখন পর্যন্ত প্রায় ৪০ জনের মত লেখক-লেখিকা, ১০ জন ভয়েস আর্টিস্ট বাংলাহাবের সাথে কাজ করছেন। প্রতিদিনই আমাদের সাথে যুক্ত হচ্ছেন বিভিন্ন শ্রেণী-পেশার লেখক। কোন রকমের বিজ্ঞাপন বা পেইজ প্রমোশন ছাড়াই বাংলাহাব এর ফেসবুক পেইজে আছেন ১৫ হাজার শুভাকাংখী।\nআমরা চাই সারা বিশ্বের নানা রকম তথ্য বাংলাতে পাঠকের সামনে তুলে ধরতে। তাই পড়ুন, লিখুন, শেয়ার করুন। বাংলাহাব তার লেখকদের দিচ্ছে প্রতি লেখার জন্য সম্মানী। তাই আর দেরি কেন!\n১৯৫২ তে মহান ভাষা আন্দোলনের ডাক ছড়িয়ে যাক অনলাইন-অফলাইন সবখানে। এবার পুরো পৃথিবী আসুক হাতের মুঠোয়… বাংলায়!\nআবু হাসনাত মোঃ রুহু


হঠাৎ করেই অস্থির চালের বাজার, বস্তাপ্রতি বাড়লো ৫০০ টাকা!\nনিউজ ডেস্ক: হঠাৎ করেই অস্থির হয়ে উঠেছে দেশের চালের বাজার। বিশেষ কোনো কারণ বা অজুহাত ছাড়াই প্রকারভেদে বস্তাপ্রতি দাম বেড়েছে ২শ থেকে সাড়ে ৫শ টাকা পর্যন্ত। বিক্রেতারা বলছেন, গত দুই/তিন দিন ধরে বাড়তি দাম রাখছেন মিল মালিকরা। এ কারণে দাম কিছুটা বাড়তি। আর ক্রেতারা বলছেন, এক মাসের মধ্যে দুই ধাপে চালের দাম বাড়লেও এ নিয়ে কোনো তদারকি নেই।\nহঠাৎ করে চালের দাম বাড়া নিয়ে ক্ষোভ তৈরি হয়েছে ক্রেতাদের মধ্যে। আর বিক্রেতারা বলছেন, মিলকল মালিকরা চালের দাম বাড়িয়ে দিয়েছেন। মিল থেকে বাড়তি দামে চাল কেনায় তাদের বাড়তি দামেই বিক্রি করতে হচ্ছে।\nহাবিবুর নামে রাজধানীর মালিবাগ বাজারের এক ক্রেতা বলেন, এখন ব্যবসায়ীরা সব পণ্যের দর-দাম ঠিক করে দেন। আমরা বাধ্য হয়েই তাদের থেকে মালামাল সংগ্রহ করি। মাত্র চারদিন আগে যে চাল ৪৪ টাকা কেজি দরে কিনেছি আজ সেটার দাম হয়ে গেলো ৫০ টাকা। এ যেন মগের মুল্লুক!\nএকই অভিব্যক্তি জানালেন রামপুরা বাজারের ক্রেতা বাবুলি। তিনি বলেন, এ নিয়ে এক মাসের মধ্যে দু’বার চালের দাম বাড়লো। সরকারিভাবে বাজার তদারকি না করলে শুধু চাল কেনো সব কিছুর মূল্য নিয়ন্ত্রণ চলে যাবে ব্যবসায়ীদের হাতে। যখন প্রথমে দাম বাড়ানো হলো সে সময়েই পদক্ষেপ নেওয়া হলে আজ আবার দাম বাড়তো না।\nতবে ব্যবসায়ীরা বলছেন ভিন্ন কথা। তারা দুষছেন মিলকল মালিকদের। তাদের মতে, বাজারে চালের বিক্রি কম হলেও অযৌক্তিকভাবে দাম বাড়ানো হয়েছে চালের। তাছাড়া বিভিন্ন নতুন চাল বাজারে আসতে শুরু করেছে। এ অবস্থায় দাম বাড়ানোর কোনো যুক্তি নেই।\nএ বিষয়ে কারওয়ান বাজারের চাল বিক্রেতা ও সিরাজ অ্যান্ড সন্সের সত্বাধিকারী খোকন বলেন, তিন/চার দিনের ব্যবধানে চালের দাম বস্তাপ্রতি ২শ থেকে ৫শ ৫০ টাকা বেড়েছে। এখন চালের বিক্রি কম হলেও মিলকল মালিকরা এ দাম বাড়িয়েছেন। সেখান থেকে বেশি দামে চাল কেনায় আমাদের বেশি দামেই বিক্রি করতে হচ্ছে। তবে মিল মালিকরা চালের দাম কমালে আমাদের এখানেও দাম কমে আসবে।\nরাজশাহীতে পুলিশের মাদকবিরোধী অভিযানে গ্রেপ্তার ৮০\nরাজনৈতিক অঙ্গনে সোনার মানুষের বড় অভাব : কাদের


আলাপ:খনা - উইকিপিডিয়া\nএই পাতাটি খনা নিবন্ধের উন্নয়ন নিয়ে আলোচনার জন্য আলাপ পাতা।\nখনা নিবন্ধ থেকে একটি তথ্য ২৮ নভেম্বর ২০০৯ তারিখে উইকিপিডিয়ার প্রধান পাতার আপনি জানেন কি? কলামে প্রদর্শিত হয়েছে (পরিদর্শন পরীক্ষা করুন)। প্রদর্শিত তথ্যটি নিম্নে দেওয়া হলো:\nআপনি জানেন কি... বহুল প্রচলিত খনার বচনের রচনাকারী খনার আবির্ভাব ৮০০ থেকে ১২০০ খ্রিস্টাব্দের দিকে হয়েছিলো বলে ধারণা করা হয়?\n'https://bn.wikipedia.org/w/index.php?title=আলাপ:খনা&oldid=5158441' থেকে আনীত\nএ পৃষ্ঠায় শেষ পরিবর্তন হয়েছিল ২২:১৪টার সময়, ২৭ মে ২০২১ তারিখে।